
« E perchè non tenterebbe ella di darci una 
raccòlta di Fiabe popolari veyieziane^ cosi scritte 
nel vernacolo come vengono raccontate cC bimbi 
0 bielle veglie ? » 

A queste parole che, or sono pochi mesi, di-- 
rigettami un illustre letterato italiano» non ho 
risposto, pensando, come dice Dante, che 

alla domanda onesta 

Si dee seguir con l’opera, tacendo. 

Ed ora che questo volumetto parlerà per ine, 
e dirà e proverà a quell* Egregio come e quanto 
io abbia apprezzato il cortese consiglio, voglia 
egli da sua parte esser largo di compatimento 
verso questa mia fatica, la quale, se sotto molti 
aspetti offre un non lieve interesse, presenta 
anche, ed io lo confesso schiettamente, troppi dif- 
fetti perchè non abbisogni di una larga indul- 
genza. 

Però di questo amo sia persuaso: cioè, che 
le Fiabe sono precisamente tal quali si raccon- 
tano dalle donne del popolo ; che le ho fedel- 
mente riportate in iscritto mentre si narravano 
da alcune di esse, e che alla loro dicitura pri- 
mitiva e spontanea non ho tolta, aggiunta o cam- 
biata sillaba. 

Yeìxezia, maggio 1873. 

D. G. mmi 

FIABE E NOVELLE 

POPOLARI VENEZIANE 
RACCOLTE 

DA 

a-IUTS. BIBRM-OTSTr 

»- oOC>^§000- — 

I. — I DO GAMARIERI. 

’Na volta ghe giera marfo e mugier e ’na putela : 
onde, dopo tanto tempo, se amala la maro de sta 
putela, e la mòr. E prima de morir la di se che la 
racomandava tanto sta putela a so mario. So mario 
el dise: — « stà quieta, che mi la tegnarò sempre 
con mi, e mai più l’abanlonarù in fin che vivo. > — 
In fati, el stà sempre in compagnia co sta putela. 
Co* xè dopo tauto tempo, ghe vien un mal anca a lu, 
mal da morir. El dise: — « ah, cossa che me di- 
spiase a morir, e lassar sta putela che no la ga nis- 
sun ; mi gò un fradelo per el mondo, ma xè tanti 
ani che no sò gnente de elo ; almanco che savesse 
qualcossa, che podesse védarlo, chè ghe racomanda- 
rave sta mia putela. > — Per Diana, che vien a Ve- 
nezia sto so fradelo ; el va a sercar per tuto a vedar 
s’ el trova sto so fradelo : el va de quà, el va de là, 
finalmente el trova una dona che stava in t’una 
caseta a vissin de sto so fradelo. El ghe domanda 
se la conosse sto tal, e eia ghe dise de sì — « el 
stà quà a vissin de mi. > — E elo ghe dise che la 

Puntata /. 

glie fcizza un piasser, e che la ghe diga dove. Eia la 
ghe insegna, e lii el va. E1 va al leto do 1’ amalà, e 
’l ghe domanda come eh’ el sti ; e lu, 1’ amalà, ghe 
risponde ; -- « stage mal e sò’ per morir ; e elo, chi 
xelo ?» — E lu el ghe dise : — « mi so’ to fradclo. > 
— Ah, el dise l’ amalk, Signor ve ringrazio ! Tanto 
che te desiderava, e dopo tanto Idio me te g'a man- 
dà. Ti savarà che gò ’na fia, e no sò a chi lassarla, 
me loca abandonarla, parche no la gk nissun. » — 

E elo ghe elise : — « no starte tor nissuna passion, . 
parche quel che sarà de mi, sarà anca de eia. » — 
E con questo, 1’ amalà ghe strenze la man a so fra- 
dei o, e pò el spira. Mora el fradelo el tol suzo sta 
tosa, vende tuta quela poca de roba, o i ciapa suzo 
e i va via. Sto omo 1’ andava a sonar per le strade, 
e el ghe (lise a sta so nezza (l): — « mi fazzo el sona- 
dor, mi sonarò, e ti ti andarà in manzia co ’l piate- 
lo. ». — Dunque i x'e andai per el mondo e i cia- 
pava tanti soldi e tanti soldi che mai. Infati i va a 
alogiar in t’ un albergo, in dove che sto so barba (2) 
el gera avezzo a andar a alogiar; el paron de l’albergo 
el giera so amigo. El gà dito sto albergatori — « ah, 
ti xè quk, caro amigo. » — « Sì, so’ quà e gò sta 
mia nezza, che xè morto mio fradclo, e el me 1’ à 
lassada a mi, parchè no la gà iiissun. » — « Ben, 
el dise sto osto, zà che ti xè quk, piutosto che ti 
vadi in quà e in là a logiar, xè megio che ti resti 
quà da mi. Desuzo gò dò camare, che za mi no Io 
dopavo; podè star là tuti do: al giorno podè andar 
a far el vostro mistier, e a la sera vegnarè quà a 


(1) Nipote. — (2) Zio. 


li 


dormir. » — Per Diana, che, dopo tanto tempo gl:e 
ciapa mil anca al barba de sta putela, mai de morto. 
E1 clama sto osto e el ghe dise: — « mi bisogna 
che mora, che el mio mal xè da morir; te ra..oman- 
do, amigo mio, sta mia nezza. » — «Sta qui-to, 
amigo mio, 1’ osto ghe risponde, che quel cb.e sarà 
de mi,' sarà anca de eia : la tegnarò corno ’n \ mia 
fia. > — 

Lassemo Ih el morto ! 

Per Diana, che un gionio va el re a logiai* in sto 
albergo. La putela la giera sarada su la so camam; 
la cantava e la sonava el pianoforte. K1 ghe d so 
el re a V osto, parche el gera avezzo a andar in sto 
albergo, el ghe dise : — « chi xè sta giovene che 
cinta co sta bela ose ?» — E 1’ osto ghe risponde : 
^ — « questi xè hia giovene che m’ è restada a mu 

che gh’ à morti tuti : pare, mare, barba, e la m" ò 
restada a mi. » — El re ghe dise:.— « fame uii 
piasser, ti che ti x'e mio amigo, famela vodar. > — 
E r osto ghe dise : — « s’ el me dà parola de spo- 
sarla, ghe la fazzo velar, e si no gnente. » — E lu, 
el re, ghe dise: — « come vusto che fazz.i, e te. 
daga parola de sposarla, co’ no la gò visti ! > — 
«Ben, el dise l’ost\ ghe la mostrarò par el buso de 
la clave. » — El re el va a vedarla per. el buso de 
la ciave, e dopo el dise : — « ah, la xh bela, la me 
piase, e la sposarò. » — L* osto el la fa vegnir fora, 
e.alora el re el' ghe dona una diademate "na 
colaua, e U ghe dise: — « adesso vago via, e tem- 
^ po tre zorni vignarò a sposarte. » —, Co’ xè passa i 

tre zomi, vien el-re, e, parola da re, el la sposi, fì 
r osto gà fato da compare. Alora hi, eh re, s* à ci pà 


ì 

sta zovene, e ’l se la gà portada via. E el se la com- 
pagna nel so palazzo, e el se la veste da regina. Co’ 
xè da là un poco de tempo, sto re el deve andar a 
far un viagio : là i se basa, i se struca, i se saluda, 
e el re va via. E el va zò per quela parte dove che 
stava r osto, e 1 va a trovarlo. E Y osto ghe dise : 
— « Sacra Maestà Re, come stàio, come stà là so 
sposa? » — «Sterno tuti ben, dise el re, ma me 
dispiase che me toca de andar a far sto viagio, e 
de lassar la sposa cussi sola, che la m3 voi un ben 
che no digo. » — Oh, adesso vien el bon I — « Si, 
Maestà Re, dise Y osto ; ma mi ghe dago parola che 
vogioandara dormir ’na note co la so sposa. » — « Ben, 
dise el re, ben: quando che ti sarà capaze de lar 
questo, quel che so’ mi, ti deventarà ti, e quel che ti 
XQ ti, deventarà mi. » — Ah, ben I cossa fàlo sto 
csto? El ciapa suzo, el va de longo nel palazzo del 
re, e el va a parlar co una de le so done, el ghe 
mostra una soma de soldi, e el ghe dise : — < se 
li ti sarà capize de farme intrar ne la camafa de 
la regina, mi te darò tuta sta soma. » — « Ben, la 
dise eia, no podarave far altro che questo : a la se- 
ra, avanti che la vada in camara, podarave a farlo 
intrar, e che el se scendesse soto el leto. » — « Ben, 
ben, el dise elo, mi so’ contento.» — « Co’ xè a la 
sera, ola lo fa intrar ne la camara, e lu se scende 
soto el leto. Dopo va la regina ne la camara co le 
so damigele ; la se cava la diadema e la colani che 
gaveva dà el so sposo, la la posa sai comò, e la 
dise a le so damigele : — « andò pur via, chè vogio 
da mi sola cambiarme de camisa. » — La se fa nua 
per nua, la se cambia de camisa, e la va in leto 


e la dorme. L’ osto, che el gaveva visto tato, el spe- 
ta che la regina sia indormesada, e pò el va, el 
ghe roba la diadema e la colana, e el scampa 
via. In fati, co’ xè a la matina, ghe va in camara le 
damigele, eia se ■ alza dal leto, e lore le la veste ; 
pò la va per metarse la diadema e la colana, e no 
la trova più gnente. — « Ma chi xè, scomenzia eia 
a zigar, che m’ à tolto la diadema e la colana ? ma 
chi mai xè stè? quà no xè stà nissun, no xè stà. 
nissun ! Quel che me dispiase, eh’ el xè el regalo 
del mio sposo, e, Dio sa, se ghe ne trovarò altra de 
compagna. » — Basta 1 La manda per de què e per 
de là par vedar se la ghe ne cata de compagna, ma 
no la ghe ne trova; la ghe ne trova una che ghe 
somegia, ma no compagna : basta ! la s’ à tolto quela. 
Co’ xè da là poco tempo, capita el re, e là i se braz- 
za e i so basa e i resta in bona compagnia. Co’ * xè 
da là un pochi de giorni, el re se pensa de andar a 
trovar l’ ost) ; e in fiti el va, e co ’l xè là, i fa i so 
complimenti in fra de lori ; e 1* osto ghe dise : — 
« ah, 'àio visto se so stà capaze de andar a dormir 
co la so mugier ? sì, gò dormio, e se no ’l crede, 
adesso ghe mostrarò. » — E .el ghe mostra la dia- 
dema e* la colana che la gaveva, e pò el dise ; — 
« ghe savarò anca dir che quà a basso de la panza 
la-gà dò néi, uno parte per parte.» — «Ben, ben, 
basta cussi, dise el re, basta cussi !» — Dito fato, 
el va in palazzo - da la regina, e el ghe dise : — 
« presto, vestite, vestite da regina, e vien via con 
mi. » — « Parcossa, la ghe dise, parcossa ?» — « Te 
digo che ti te vesti I » — E la se veste. E dopo el 
re el ghe tol ’na valisa, el ghe mete drente un poca de 

biaiioar\a o un pochi de soldi, e pò el se veste anca 
lu da re, el se tol ’na valisa, el ghe mete drente un 
poca de biancarìa e un pochi de soldi, e el ghe dise : — 
<v‘en via con mi! » — E i ciapa suzo e i va via 
tuti dò. Camina, canina e camina, e pò, quaedo che 
i xè in te l’ultimo canton de la sità, el re ghe dise : 
— « mi vago via, e ti va in dove che ti voi. * — 
< Ma pnvossa, la dise eia, ti me abandoni ? no s6 
dóve che sia! Giovanni, Giovanni, no me abanlo- 
nar ! > — Ma gnente ! lu no risponde. 

Adesso lassemo là che la pianza. 

E lu c imina e camina che te ramina, e’ 1 vede *na ca- 
seta co ’na picola lume impizzada e co do vi! ani 
drcuto. El va in quela caseta, e i vilani ghe dise ; — 
Sa ra ilaestà Ke, cossa v.'enlo a far quà, in sta ca- 
ieta cussi povara ?» — « Gnente, el ghe dise el re, 
ciapc : questi i xè soldi che ve dago ; andò a comprar- 
me un vestito da camarier. » — Là i va a comprar 
sto vestilo da camarier, e i ghe lo porta. Lu el se 
veste da camarier, el ghe dà un pochi de soldi 
a sti vilani, e pò el ghe dise : •— « tegnimo quà sta 
roba ; da quà set’ ani, sete mesi, e sete giorni ve- 
gnarò a tormela. .» — El camina, el camina e 1’ ari- 
va vissin a la rotonda de un p.ilazzo. Là ghe gera de 
le banchete de marmo ; el giera straco che no ’l po- 
deva piu dal gran caminar; el se senta su una de 
quele banchete de marmo. Vien al balcon de sto pa- 
lazzo dò omeni, e i vede sto zovene butà là, e i dise : 
— .« varda che bel giovine che dorme là su quela 
bancheta! Andemo a vedar chi che el xè. » — E i va e 
i ghe dise : — « cossa feu, quel giovine, quà ?» — 
E lu el ghe dise che el xè straco dal gran caminar 

che el gà fato per sercarse un servizio. 'E lori i ghe 
dise : — « ben, se volè, el nostro paron el serca un 
giovine.» — E i lo fa alzar, e i lo conduse su dal pa- 
ron. El paron el vede che el xè un giovine pulito, e 
el ga fato pecà e el gà dito : — < restè pur quà ! » 
— E là lu el xè restà, e tuti i lo amava e i ghe vo- 
leva ben. 

• Ab, ben 1 Adesso lassemolo là coi so paroni, e an- 
demo dà la sposa. 

. La sposa, che la xè restada là tuta pianzente, la vjr- 
da che strada s’à tolto elo, e anca eia camina che te ca- 
mma, la va per quela stessa strada e in quel a caseta 
dove giera andà el re. — «Oh, Sacra Maestà Regina, dise 
i do vilani, xè stà quà anca el re,. el n’ à lassa quà 
sta roba, e 1 n* à dito che da quà set’ ani, sete mesi 
e sete giorni el vignarà a tersela. » — « Ben, la ghe 
dise, tegnime anca a mi sta roba, tegnime tato, e co 
sti soldi andarne a tor un vestito da camarier.» — 
I ghe porta el vestito ; la se veste da camerier, la 
ghe dà un pochi de soldi, e la ghe dise che da quà 
sete ani, sete mesi ^ e sete giorni la vignarà a torse li 
so roba. Dunque, camina e camina, la se trova urente 
un palazzo dove ghe giera ’na rotonda. Là ghe giera 
de le banchete de marmo, e la se buta su una de ste 
banchete. Vien al balcon i servitori e i vede sto gio- 
vine butà là, e i dise : — « oh , che bel giovine, un 
altro giovine, che gh’ è butà là I » — E i va da basso 
e i ghe doraan la. cessa eh’ el -fa là. E olo ghe dise 
die xè tanto tempo che el gira per trovarse un ser- 
vizio, che el xè straco, e che el s’ à butà là per ri- 
posar. E lori i ghe dise che *1 vaga suzo, eh’ el so 
paron el ghe n’ à tolto un altro, che el lo torà anca 

elo, parchè de la servitù ghe ne ocore. Co’ ’l xè de- 
suzo, el gà piasso al paroii, e lu el gk dito che se el 
voi, el resta pur quà. Alora i gà destinà che i do ca- 
merieri novei dorma assieme, e st’ altri dò assieme < 

tuti dò. — I dò camarieri novei i giera bravissimi da f 
far el so servizio ; st’ altri camerieri i ghe voleva un 
ben che mai, e el paron giera contentissimo del so 
servizio. Giera de canieval. e ’l paron gk dito ai so 
servitori che el ghe dava la so zornada de andarse a 
divertir. Co’ xè stk da Ik un pochi de giorni, i xè an- 
dai a ’na festa da baio, e i gk balà, e dopo i xè an- 
dai a pranzo, e i gk ben magnk e ben bevno ; e dopo 
i gk dito : — « cari ami9i, xè mogio che andemo a tro- 
varse ’na dona da passar la note e star in compa- 
gnia. » -— I xè andai a trovarse le don e, e i ga pas- 
sk tuta là note in compagnia con lore, ognuno co la 
so dona. Co’ xè stk la matina, i s’ k domandà uno co ' 

r altro : — « t’astu divertio, ti ? » — « Mi sì ; e ti ? » 

•— «Anca mi. » E tuti i s’ k divertio, anca l’ultimo 
dei dò camerieri. — < Adesso, i dise , andemo' tuti 
quanti dal nostro paron-. » — Co’ i xè stai dal paron, 
i gk fato el restante del tempo, e dopo, el primo dei 
camarieri novei, el gk dito al paron : — « gè pensk 
de andar a casa mia. — E st* altro anca lu s’ k 
tolto lissenzia. I dò i voi andar via, e st’altri dò, par- ' 
chè i ghe voleva ben, voi andarli a compagna!*, e el 
paron voi andar via anca elo. — « Ben, vegni tuti, dise 
el primo dei dò camarieri novei, vegnì tuti che fare- 
mo un pranzo a casa mia. » — E Ik i xè montai tuti 
quanti in carozza, e anca el paron , e i xè andai zè j 

per quela strada in dove che giera vegnuo el primo 
camarier. Alora elo xè andk a torse el so vestito e 

la so roba ; e cussi st’ altro camariér, el dise ai com- 
pagni che i vaga pur avanti, che lu el vegnarà a piè ; 
e .’l xè andà a torse la so roba anca elo. Alora, per far 
cl pranzo, i xè andai su quel albergo dove che giera 
quel osto. Là el primo camerier xè desmonta , e el 
xè andà a ordinarghe a T osto el pranzo par tuti. 
Quando che xè stà V ora del pranzo, tuti i xè andai 
a tola, e i gà volesto anca V osto. Là i gà magnà, là 
i gà bevuo, i xè stai in alegria, e i gà dito : — « di^ 
semo qualche barzeleta per’ omo, cussi per ridar. > 
— Chi gà dito ’na cossa, chi ghe ’na dito un’ altra, 
e tuti i gà dito la sua. El re gà dito : — « contara 
anca mi la mia, adesso. Mi , el dise , ’na volta gera 
maridà ; gaveva tolto’ na giovine che la amava come 
el sol, e pè, el dise, la m’ à tradio; basta, no digo al- 
tro 1 » — Alora dise 1’ osto : — « anca mi contarè 
la mia. Mi, el dise, me xè nata la combinazion che 
me xè restà ’na giovine , che ghe giera morti tuti 
quanti i so genitori. Mi, el dise , 1’ è maridada ; pè, 
per una scomessa che gè fato, e per parte de una de 
le so don e che gè dà dei soldi, m’ è sconto soto el 
leto, e la gè vista nua per nua, come che la xè nata ; 
gè visto che soto la panza la gaveva dò ndi, uno parte 
per parte ; gè robà la diadema e la colana che gaveva 
donà el so sposo ; so’ scampà via , e pè, per mante- 
gnir la scomessa, so’ andà, dirghe al so sposo che gè 
dormio assieme, e gè dà i contrassegni, e invesse no 
giera vero gnente. > Adesso toca a la regina. — 
« Toca a ti, » — i dise. Eia, che la gà sentìo cussi, 
la dise : — < comparmesso, prima, chè vago a span- 
dar aqua. » — Alora eia xè andada via, e la xè andada 
a vestirse da regina. E là la ghe.xè comparsa vestia 

da regina. — Alora el. re . eh’ el V h vista, el gà dito 
— « ah, regina mia i » — « Mi so’ quela, la dise, 
che r osto sconto soto el leto m’ à visto nua, e pò 
rà dito che ’l gà dormìo con mi, e eh’ el gà dà i con- 
trassegni, eh’ el m’ à fato andar sete ani, sete mesi, 
e sete giorni a remengo ; ma son stada sempre fede! 
a ti, e gò dormio sempre con ti ; adesso xè vegnua 
fora la mia inossenzia. > — L’ osto s’ à butà in ze- 
nocion a domandarghe pardon; el sposo el l’.à ciapada 
a brazz-a-colo. , el gà domandà pardon anca lu, i gà 
rinovà le nozze dei ravani in composta, sorzi pelai, 
gati scortegai. Se la volò piu longa, tagleve el naso 
e feve ’na tromba; se la volò più cinta, tagieve el 
naso e feve ’na zuca. 


IL — EL FESSE GAN. 

’Xa volta ghe giera d) fradei, fradelo e sorela, e i 
giera senza pare e senza mare.' E lu, el fradelo, el 
dise: — « sastu cossa^che faremo? andaremo per el 
mondo a sonar la chitera : mi sonarò la chitera, e ti 
ti andarà in manzia co ’l piatelo. » — Infati camina 
camina e camina, i va in tanti paesi, e i c apa tanti 
soldi e tanti soldi che mai. Un giorno i riva in t* un 
paese strachi che no i ghe ne podeva più. El dise ei 
tra ìelo : — « mi gò ’na sé che deboto moro. » — I 
yarda per de quà, i varda per de là, e no i trova aqua 
>n nessun lego. Co’ xè da là un poco, in fondi in fon- 
di i vede ’na fontana ; i se avissina a sta fontina e 
là ghe giera scrito ; • chi beve de sta aqua deventarà 



un hizzarin (1). E lu el dise: — < che deventa un 
bizzarin o. che mora da la se’, mi bevo : de ventare un 
bizzarin. > — • El ga bevalo e el xè deventà un biz- 
zarin. Alora so sorela s’ à cavh la cordela che la ga- 
veva in t’ i cavei, la ga ligà sto bizzariu per el colo, 
e per tuto . dove che 1’ andava eia la se compagnava 
anca sto bizzarin. Infati la camina, la camina co sto 
bizzarin e la vede un giardia ; la va drente in sto 
giardin, la vede un marmo, e la se senta- là co ’l so 
bizzarin arente. Là la se mete a sonar la chitora. 
Vien al balcon el re, e el dise: — « ah, che bela 
giovine che xè sentada là, che sona la chitera ! » — 
El ghè dise ai so servitori : — « audè dabasso, ari- 
de'la a ciamar ; diseghe che la regna quà de suzo da 
mi. » — Sta giovine, che la sente che el re la ciama, 
ghe vien ’na paura, ’na paura che mai. — « Cossa, 
la dise, che vogia mai el re da mi ?» — Basta ! la 
va tuta tremante. El ghe dimanda chi che la xè e 
cossa che la fava là. Eia ghe dise che la xè ’na gio- 
- ville restada sola, senza genitori ; che no la gà nes- 
sun a sto mondo, e che h= se tien quel bizzarin per- 
so compagnia, e che cussi la vive al mondo., E elo 
ghe dise che se li ghe dasse parola de far do putei, 
un mas’do o ’na femena, una co la stela d’ oro in 
fronte, e st’ altro co la stela d’ arzente in peto, lu el 
la sposa ; e eia ghe dise de si. Alora elo el la gà spo- 
sada, e el r à vesUda da regina, e i xè restai là. 

^ Co’xè da là a tre o quatro mesi, cussi (l), bisogna che 
el re vaga a la guera. El ghe racomanda tanto sta 
sposa a la so marna, chè h giera insinta; e elo ghe 


(1) Agnellino — .(2) Usato per all’ incirca. 

toca partir. Alora sta giorane resta co la so marna. 
Da là un poco de tempo, la veda dise a la sposa: — 
< Gaveu mai visto la galia (1) che gà mio fio in mar ? 
E1 gà el pesse can; ve compagnarò a vedarla. » — 
« Sì, la ga dito la sposa, vignarò a vedarla. » — Sta 
giovine zà la se imaginava che la ghe volesse far 
qualche tradimento. Infati la va. Sta vecia la fa me- 
tar un ponte, per passar in mar, de una tola piu mar- 
za che ghe fusse. La veste sta giovine tuta'de bianco^ 
la ghe mola tuti i cavei zò per le spale, e po’ la la 
fa andar su per sto ponte. Co’ la xà a meza via, sto 
ponte se scavezza e la va in mar, e la va in boca del 
pesse can. Va a casa sta vecia, e la ghe scrive a so 
fio che so mugier la ga partorio e che la ga fato dO 
cani : dunque cessa che la gà da far de eia, che morte 
la gà da dar per aver avudo un simile disonor nel 
so palazzo. Alora elo ghe scrive che la la lassa là, e 
che la la lassa ' star in fin che el vien lu, che pò el 
pensarà In quel che el gà da far, che zà el xè imi- 
nente per vegnir. Alora va sta vecia, la core, la cia- 
ma la servitù, e la ghe dise che subito i meta suzo 
’na caldiera de aqua e che ì la fazza bogier, e che 
subito i mazza quel bizzarin e che i lo broa, chò no 
la voi più quela bestia in casa. Sio bizzarin V à sentio 
tuto, perchè no ’l giera un bizzarin ma ’na creatura, 
e el giera fadà; l’ à sentio de so sorda, e 1’ à- sentio 
che el ga da andar a la morte anca elo. E elo el fava 
tuto el giorno un lomento, e el disev.i : 

— « Soreleta mia cara! ■ 

L’ aqua se scalda, 


(1) Gftlera, nave. 

I cortelini se gua (1) 

Per mazzar el to caro fradeleto. » — 

B eia ghe diseva : 

. — « Fradeleto mio caro ! 

Son grossa in nove mesi, 

Son coverta co i cavei, 

So* in boca del pesse can: 

No te posso agiutar. » — 

Tati i servitori sentiva sto lomento e i gà dito : 

— « tardessimo (2) co sta aqua; quà gà da essar 
qualche tradimento !» — Vien da basso la vecia tuta 
rabiosa, perchè a momenti capitava 'el re, e la dise: 

— « gnancora xè calda sta aqua ? destrigheve ! massè 
quela bestia. > — « A momenti la bogie » — dise ì 
Servitori. El torna a dir el bizzarin : 

~ « Soreleta mia cara]! 

L* aqua se scalda, 

I cortelini se gua ' 

' Per mazzar el to caro fradeleto. » — ' 

E so sorela ghe risponde : 

— « Fraieleto mio caro! 

Son grossa in nove mesi, 

Son coverta coi cavei, 

So’ in bocca del pesse can : - . 

No te POSSO’ agiutar. » — , 


(1) Si afflano, aguzzano. — (*2) Tardemose, tardiamoci. 

I servitori i sente ancora e i intardiga ; e intanto 
capita el re. Va incontra la mare, e la glie dise : — 
« cossa te par do quela bruta barena? la ga fato do 
cani : figureve, gente che va per le strade ! megio de 
cussi no so podeva aspetar !» — E la el ghe dise : 

— « cossa dia fato de eia ?» — « La gò fata morir, 

mi. » — E in sto mentre el re el sente el bizzaria 
che el dise : ■ ' 

— « Soreleta mia cara ! , 

L* aqua se scalda, 

I cortelini se gua . 1 

Per mazzar el to caro fradeleto. » — 

E eia che ghe risponde: 

t 

— « Fradeleto mio caro ! 

: Son grossa in nove-mesi, 

Son coverta co i civei, 

' • So’ in boca del pesse can : 

No te posso agiutar. » — 

Dise el re ; — ' « cossa x'e sta roba che sento ? » 

— Dise el magiorJomo : — < xe do giorni che sem- 
pre sentimo sto lomento. » — < Basta cussi ! » — 
dise el re. E el ciapa la vocia e el la sera su le 
so camare ; e pb el clama tuti i so seiTitori, e el va 
in mar, e el fa che i ciapa el pesse can. In fati i lo 
ciapa e i lo volta co la boca per in zò, e vìen fora 
sta giovine tuta vestia de bianco, co i cavei zb per le 
spale, e co tanto de corpo. I la ciapa e i la mete in 
loto, e i ghe db uii poco do ristoro per farla areve- 
gnir. E là i ghe domanda come che la xe stala. Al- 
lora eia la ghe dise che apena che el xè andb via 

elo, so mare gà dito che la vaga vedar la galla ; 1^ 
la l’à, fata. passar per un ponte die el giera marzo. 
Co’ la xè stada a meza via, s’à scavezà el ponte o la 
xè andada in mar, e la xè andada in boca del pesse 
can. — « Mi, la dise, mi no so’ morta, parche qaeL 
che magnava el pesse, magnava anca mi. » — E la 
dise : — « quel bizzarin che x'e là, no el x'e un biz- 
zarin, ma el x'e mio fradelo ; e el xè cussi perchè Tè 
stk fadk. » — El re gk mandk a ciamar ’na fada, e 
el gk fato deliberar sto so fradelo ; e Ik xè vcgnuo 
fora el più bel giovine che se podesse vedar co oci. In- 
- tanto ghe vien mal da partorir a sta’ giovine, e la fa 
“i dò più bei bambini che se podesse vedar; un ma- 
s’cio e ’na femena ; la femeaa co ’na stela d’ oro in 
fronte, e el mas’cio co ’na stela d’arzento in peto. In- 
tanto i governa sta giovane, i la tira fora del parto, 
c dopo, quando la xè stada ben, el re gk dimmi Ik 
che morte la voi che el ghe daga a sta vocia. E eia 
ghe dise che el toga dodese barili de pegola, e che la sia 
brusada in mezo a la piazza. Lk i vest® tuto el pa- 
lazzo de negro e i brusa la veci a. Dopo i gk rinovk le 
nozze, 0 i xè stai in bona paso e carità come i lovi (1): 

Longa la tua, 

Curta la mia; 

Conta la tua, 

Chè 1.1 mia xè finìa. 



< (1) Lupi 


III. — EL, DIAVOLO. , 


’Na volta ghe giera marie e muger, e i gaveva tre 
fie, tute da mandar, e i fava i lavanderi. Infati un 
giorno passa' de là un signor; e sto signor else ina- 
mora de laputela più granda. Elva da i so genitori 
e el ghe domanda se i xù contenti de darghela per 
sposa. Lori i vede che el xè un bel signor, e i ghe 
dise de sì. E là el la sposa, e pò el se la porta via. 
E el se la porta su un più bel palazzo che se possa 
vedar co od. Co’el xè là, lu el ghe dà le ciave de 
tuto e de tute quante le camare ; ma el ghe dise : 
— « va per tuto in dove che ti voi, ma in quela 
camara che xè là, no star mai andar : si no, guai 
per ti. > — E el ghe dà ’na bela rosa fresca, chè 
la se la meta in testa, e pò el c'apa su e el va via. 
Questa quà giera curiosa de sayer cessa ghe giera 
drente in quela camara, che elo no voleva che 1’ an- 
dasse. La và e la verze sta camara, e la vede che 
drente ghe xè tante anime tute «sul fogo, e la vede 
che el xè l’ inferno : — « ah, povareta mi, cessa gogio 
fato I Sicuro, el me mete anca' mi quà drente. > — 
Là, la se varda in testa la rosa, e la vede che la xè 
fiapa. Intanto el vien a casa elo e el ghe dise : — 
« bendi I » — , el vede che la rosa xè fiapa e el se 
n’ incorze che la xè stada in quela camara ; e el ghe 
dise : — < xestu stada in quela camara che t* è dito 
chè no ti ghe vadi ? > — E eia ghe dise : ■— « iiii no ! 
Co* ti m* à dito che no ghe vaga, mi no ghe so* an- 
dada. > — « Ben, vien con mi, che te acompagna- 
rè mi adesso a vederla. » — Alora questo quà el 


— 17 — 

Terze la camara, e ’l la buta drente anca eia. Adesso 
el sera la porta, e *1 ciapa suzo e el va da so mare; 
0 là el ghe dise che a la so fia ghe xè vegnuo tanto 
mal, e tanto mal che la xè morta. E pb el ghe dise 
che la ghe daga la mezana; e so mare ghe la dà. 
Alerà lu el se la compagna a casa, el ghe dà le 
clave de tuto, e el ghe dise che no la staga verzar 
quel a camara, e. che la vaga in dove che la voi, ma 
che là no la ghe staga andar. El ghe dà ’na rosa 
fresca e ‘1 ciapa suzo e ’l va via. Curiosa anca questa, 
la voi andar a vedar cessa che ghe xè in sta camara, 
La verze la camara e la va drente, o la vede tante 
anime sul fogo, e tante anime, e pò so sorela. E so 
sorela ghe dise: — « ah sorela mia I per carità, sorela 
mia! cossa xestu vegnua a far quà? quel che el gà 
fato de mi, el farà anca de ti. » — « Ah, povai*eta mi^ 
la dise, cossa gòi mai fato ! anca mi de sicuro el me 
mete quà. » — E la sera la porta e la scampa via. 
Intanto el capita elo, e el vede che la rosa xè fiapa, 
e el se n' incorze che zà la xè stada là. — c Xestu 
. stada, el dise elo, in quela camara che t’ ò dito che 
no ti vadi ?» — E eia ghe dise de no. Alora el ghe 
dise ; — « ben, te compagnarò mi a vedarla. » — 
El va, el verze la porta, el la ciapa e ’l la buta drente 
anca eia. E dopo el va da so mare, e el ghe dise che 
ghe xè vegnuo. tanto mal, tanto mal, che no ’l sa 
come che la sia, ma che la ghe xè morta anca quela. 
Donca che la ghe daga anca st’ altra. La ghe la dà, 
e lu el se la porta via anca quela. Co*’ ’l xè a casa, 
el ghe consegna le clave istesso, e el ghe dise che la 
vaga per tuto dove che la voi, ma che la se ricorda 
ben de no andar in quela camara ; e el ghe dà ’na 

j Puntata II. 

rosa fresca, e pò el ciapa suzo e ’l va via. La dise 
eia ; — « aspeta mi ! » — La ciapa la rosa e la la 
mete iu fresca, e pò la va a verzar sta camara, e 
la vede so sorele e tante altre anime in .mezo al 
fogo. — « Ah, le ghe dise, per carità, sorela, 
che el te butaanca ti, sa, quà! » — E eia ghe dise: 

— « gnente, gnente ! no ste aver passion vualtre, e 
lassò far a mi. » — La sera la camara, la va a tor la 
rosa bela e fresca, e la se la 'mete in testa^ E intan-v 
to el capita elo, e el ghe dise: — « oh, bondi, » — « E 
eia ghe dise : —• « bondi. » — E lu el vede che la rosa 
xò fresca, e el dise : — «no la ghe xè stada, no. » — 

E pò el dise: — « sestu stada in quela camara, -che 
t’ ò dito che no ti vadi?» — «No, la dise, mi no 
so’ stada in nissim logo : mi do so' minga curiosa.»/ 

— E lu el dise : — « ben, brava ! adesso te vogio 
tanto ben. » — « Ben, senti, vecio (1) (dise eia), bi- 
sogna che pensemo de dar un poca de roba a lavar, 
perchè quk ghe xò tuto sporco. Doman de matina te 
metarò tuta sta roba in t’un càssón,’ e ti te la. por- 
tara a casa de mia mare,- che la la lava. » •— La speta 
che el vaga fora* de casa, e la mete un poca de roba 
sporca in t’ un casson ; e pò la va a tor. una de le 
so. sorele, la prima, e la la mete drente in sto casson, 
e dopo la ghe mete dei soldi, e la dise a so sòrela: — 

« ricorJite, co’ ti xò' per strada, se ti senti che'el cala 
per vardar, dighe : varda che te vedo, eh .' » — e la ' 
sera la cassa, e la la lassa là fin che el vien. Intanto, 
el capita elo, e la ghe dise : — « da bravo, tol 
su quela cassa, e portighela a mia mare. Ma varda 


(1) Usato qui per vezzeggiativo. 

ben de] no vardar, sastu, perchè se ti vavdi, mi te 
vedo. » — E lu el tol su sta cassa in spala: — « oh, 
che peso, el dise, che gh sta cassa ! > — Oh, figu- 
rite, dise eia : xè tanto tempo che no se lava, e ghe 
giera tanta roba sporca ! Co’el xè per strada : — « che 
peso che gh sta cassa! Deboto, el dise, vori a] var- 
dar cessa che ghe xè drento. » — El se mete per 
calar sta cassa e el sente a dir : varda che te vedo^ 
eh « Ah, el dise, la me vede ; no no, no loco. » — 
E el core, el core, e el va a casa da so mare, e el 
bate : — « corè, vegnì a tor sta cassa de roba sporca, 
chè so’ straco che no ghe ne posso più. Vardè che ve 1 1 
meto quà. » — « Sì, sì, dise la mare, metdla là.» — E lu 
el la pusa lù in’intrada, e el ciapa suzo e pò el va via. 
-E el va a casa : — « mugier mia, dove xestu ? » — 
« So’ quà, la dise ; astu porta la roba, astu vardà 
cossa che ghe giera drento ?» — « Mi no ! » — « 01', 
bravo ! » — Adesso i stù queti un poco do tempo, e 
pò eia ghe dise : — « ghe xè del’ altra roba sporca, o 
bisogna che ti vadi a portarghe a mia mare anca que: 
sta. » ~ « Sì, vocia mia, preparila che diman de 
matina and arò a poitarghela anca questa. » — La 
prepara la cassa, la ghe mete drento un poca de roba 
e dei altri soldi, e st’ altra so sorela. E co’ xè a la 
matina la dise : — « tol su sta cassa, ma ricordite 
ben de no vardar, sastu, parchè, si no, mi te vedo. » 

, — El tol suzo sta cassa, e el va via. Co’ el xè per stra • 
da, el dise : — « oh che peso ! ma che peso che gà sta 
cassa ! mi adesso vardo cossa che ghe xè drento. » — 
E el se mete per calar, e el sente che la dise : varda 
che te vedo, eh! — « Oh I infati, el dise, la me vede, e 
mi no posso vardar. » — E el tol su o el va via. 

Caraina e camina, el riva a la porta de so mare : 
— « ciapè, el dìse, sta cassa, che so’ straco che no ghe ^ 
ne posso più. Preparò tuta sta roba, chè ghe n’ ò de 
r altra ; preparela tuta, che pù la vegnarò a tor. » — 

■« Ben, ben, » — dise la mare. Infati el va a casa: — 

« mugier mia, dove xestu? » — « So’quà, la dise ; astu 
portà la roba ?» — «Si. » — « Astu vardà ?» — « 
.Mi no ! » — « Lù ghe ne xè un altra poca, e pò basta, 
chè dopo, ti andarù a torla tuta in t* una volta. » — 
Sì si, el dise, mugier mia: parécila, che andarò a 
portarla. » — « Ben, varda che te la prepararò tuta 
drente in cassai e ti no star vegnir ’a disturbarme ; 
lassime queta parchè togo l’ ógio, che stago tanto 
poco ben che mai. Ti catarù là pronta la cassa, ti 
la torà su in spala e ti andarà via; ma basta che no 
ti vardi, parche, se ti vardarà, so anca mi gò mal, 
te vedo, parchè gò un balcon là in sofita, e va- 
go sul balcon, e fazzo la tira a vedar se ti' var-' 
•li. » — « No, vocia mia; stà tranquila, che no 
vardo : no gò vardà gnanca su st’ altre, no vardarò 
gnanca su questa. » — El ciapa suzo e el va via. 
Alora eia la fa una bela piàvola (1) granda; e la la 
mete in loto con un fazzoletin in testa ; la la cover- 
ze ben, e la la lassa là. Intanto la tol dei boni sol • 
*.{{ e de la bona biancaria, e pò dopo la se mete dren- 
te in cassa anca eia, e la se sera. Intanto vien a 
casa el diavolo, el va a pian - pianin in camara ; 
el varda in loto, el la vede che la xè là tuta cover- 
ta, e el dise : — « oh benedeta 1 no te svegio, no ! 
te lasso queta I adesso vago a portar via la cassa. > 


(1) Bambola. 

— B1 tol suzo la cassa, e : — « corpo de Baco, cessa 
che la pesa l la pesa piu de st’altre !» — E el se la 
mete in spala, e camina so ti sa cominar. Co’ el xe 
a meza strada, el se mete per calar sta cassa, e el- 
sente a dir : Varda che te vedo, ehi — « Oh be- 
neJeta ! el dise, anca se la xè malada, l’ istesso 
la me vele.» — El va a casa da so mare: — 

« ciap^, el dise ? preparò tuta sta roba, che pò la 
vignarò a tor la tuta, perchè bisogna che vaga via su- 
bito, che gò mia mugier che la stà. poco ben. > — 

— < Per caritò, dise so mare, che no la mora corno 
xè morte st’ altre. » — « Eh, no, no ! vago subito 
a vedarla. » — E el va a casa, e el va ne la cama- 
ra a pian-pianìn, e pò el va al leto, e el dise : — 

« mugier mia, come st istu ? Ah ! no la me rispon- 
de !.. . Povareta ! . . che la sia moi*ti-? . . » — E 
el fa per desccvdrzarla, o el ve le che la xè ’na pia^ 
vola de strazze. — « Ah, maledeta ! la me V à fata... 

. Oh, pavareto mi ! cossa gogio da far mi adesso ?» — 
El va a vedar in te la camara se ghe xè st’ altro 
dò, e el vede che no ghe xè gnanca quele. El diavo- ^ 
lo se dispera ; ghe vien ’np. forte passion, e el xè • 
morto da la bile. Cussi se dise che le done le ghe Tà 
fata anca al diavolo. . 


IV. — ’NA GIORNATA DE SAGRA. 

’Na volta ghe glera marie e mugier, e ’l marie el 
fava el barcariol. Giera giornata de sagra, e sto 
barcariol el so pensa de comprar un capon, e el lo 

porta a casa, e el dise : — « varda, mugier, che ancuo 
xè sagra : vogio che demo ’na bona magnada ; cusfni-. 
lo pulito, che gà da vegnir mio compare Toni a 
disnar ; anzi V à dito eh’ el portarà ’na torta. > — 
« Ben, la dise, a lesso lo prepararò subit). » — 
La lo neta (1), la lo lava, la lo mete suza, e- la 
dise : — « intanto eh’ el leva el bogio, sento che 
sona ’na messa, e vago a messa. » — La tol suzo, 
s‘.a dona, la sera la porta de la cusina, e la lassa - 
drente el can e ’l gato. La giera apena fora de la 
porta che el’can va sul fogher, e ’l sente che gh’ è 
un lon odor, e ’l dise : « oh che bon odor ! » — 

E el ciama anca ’l gato, e ’l ghe disse : — « ciò 
gato ? vien quh anca ti ; senti che bon oJor che ghe 
xè ! varda ti se ti poi co le to zate butar zò el co- 
vercio ...» — El gato el va, el sgrafa, el sgrafa, e zò 
el covercio. — « Adesso, dise el can, varda se co 
le to ongie ti lo poi brancar . » — Alora ’l gato el 

ciapa sto capon, e ’l lo strassina in mezo de la cu- 

sina. El can el dise: — « magnémoghene mezzo? » — 
El gato el dise : — < magnémolo tute ! » — Là, 
magna ti che magnarò anca mi, i lo magna tuto, e 
i se sgionfa tuti dò come porcili. Quando che i lo gà 
magnò, i dise : — « oh povareti nualtri ! Cossa fa- 
remo adesso co’ vien la.paroua? la ne copa de sicu- 
ro tuti dò. > — Infati i core tuti dò per la casa ; 
cori de quà, cori de là, no i sa dove seondarse. I va 
per seondarse soto el leto : — « no, i dise, perchè 
la ne vede. » — I va soto el sofà, gnanca ; i va' 

soto el comò, gnanca là ; — ' « parchè, i dise, la ne 


(1) Lo pulisce dalle interiora. 

vede. » — Alerà’ el gato el varda in alto, e soto i 
travi el vede ’na .scarpìa (1) ; el tra un salto, e *1 
va in sta scai*pìa. El can lo varda, e ’l ghe di se : 
— « marcia, mato ! se te vede là, parche ti gà tuta 
la eoa fora ; vien zò de là, vien zo. » — • « No posso, 
no posso, ch'e so’ tacà. » — « Aspeta, che vegnarò 
mi a cavarte. » — El trà un salto per ciaparlo per l;i 
eoa e per ti-arlo zozo, e invesse el resta tacà anca 
elo a la eoa del gato. El fa stanti sforzi per de- 
stacarse, ma no ’l poi, e ghe toca restar tacà. 

Intanto sta parona no la speta gnanea eh’ el prete 
finissa la messa, che la core subito a casa. La core, la 
verze li porti e li va per spiumar h pignata, e la 
vede che no ghe xè più el capon, e là in mezo li 
cusina la vede tuti i ossi rosegai. — « Ah povareta 
mi ! el can e ’l gato m’ à magnà el capon. Adesso 
mi, adesso ve copo tuti dò. » — E la t:>l un baston, 
e pò la va a vedar se la li trova. Varda de quà, varda 
de là, no la li trova in nissun logo. Eli, disparada, 
la torna ancora in cusina, e gnanea là no la li tro- 
va. — « Dove diavolo s* dii cazza (2) ? » — E Li alza 
i od in alto, e la vede che i xè tacai tuti dò soto i 
travi. Ah, se’ là? adesso, adesso; aspetè mi! » -• 
La monta su ’na tola (3), e la va per strassinarli 
zozo, e la resta tacada ala eoa del can. La fa por 
destacarse, ma no la poi. 

Bate a la porta so mario : — « ciò, verzi ! » — 
«No posso, no, che so’ tacada. » — « Destrighite 
vei-zi; dove di ivolo xestu tacala? » — • « No posso, 
te digo. » — « Deboto xè mezod'i ; verzi. » — « No 


(1) Ragnatela. — (2) Si sono nascosti? — (3) Tavola da pranzo. 

posso^ .che so’ tacada. » — « Ma dove xestu taeada ? » 

— « A la eoa del can. > — «. Adesso mi te darò la 
eoa del can, bruta - mata I » — E1 dh, dO o tre pede (1) 
a la porta, e ’l la buta zò. Pò el va in cusina, e ’l 
vede gato, can e parona tuti taeai. - « Ah, fioi de 
cani, se’ tuti tacai? aspet'e mi, a lesso, che ve desta- 
carò. > — E ’l va per destacarli, e ’l se taca anca 
elo. Vien el compare Toni, e ’l bate la porta: — 
« compare ? Verzi, che gò quk la torta. » — • « No 
posso, compare, che so’ tacà. » — « In malorsega ! 
A sta ora ti x'e tack? Ti sa che gò da vegnir mi, e 
ti te tachi? Andemo ; destachite, e vien a verzar. » 

E lu el ghe torna a dir : — « no posso vegnirte a 
verzar, che so’ tacà. > — Infati sto compare el se 
stufa, el buta zò la porta, el va in- cusina, e ’l vede 
tute ste anime tacae, e ridi se ti sa ridar, e ’l dise : 

— « aspet'e, aspet'e mi, che adesso ve destacarò. » — 
E ’l dà un gran tiron ; so destaca la eoa del gato ; 
el gato va in boci al can, el can va in boca de la 
parona, la parona la va in boca de so mario, el ma- 
rie va in boca del compare, e ’l compare el va in 
boca dei mincioni che m’ à ascoltà. 


V. - L.E DOBESE DONZELE GRAVIE. 

■’Na volti ghe giera un sartor, e ’l gaveva tre fie. 
De fazza ai so balconi stava el re. Per Diana, che 
sto re el se inamora de la piò picola. No ’l saveva 
come far per parlar co sta. tosa, parche eia, co la 1> 


(1) Calci. 

vedeva, la scampava sempre via. Cessa se peliselo 
sto re ? Un giorno el se pensa de ciamar so pare, e 
4 ghe dise — « senti, bon omo, mi sò che se’tan- 
to un bravo omo ; -vogio che me fè un vestito de 
fero. » — E lu el ghe dise : — « Sacra Maestà Re, 
come vorlo che fazza a far un vestito de fero? » — 
« Ma tant’ è ! vogio eh’ el sia fato, altrimenti anda- 
re a la morte. » — « Ben, » — el dise ; e ’l ciapa suzo, 
e ’l va casa tuto apassionà. El gaveva a casa un 
caregon (1), e quando el gaveva pensieri el se sen- 
ta va là. Va so fia granda ne la camara, e la ghe 
dise : — « che pensieri gastu, che ti xè sentà sul 
caregon ?» — « Oh, va via, ch'e zà ti no ti me poi 
agiutar. » ~ Va la mezana, e la ghe dise : — « cossa 
gastu, papà, che te vedo cussi apassionà ? contime 
quel che ti gà !» — E lu el ghe dise : — « va via, 
che zà gnanca ti no ti me poi agiutar. » — Va la 
picola, e la ghe dimanda : — « cossa gastu, papà, 
che ti xb cussi apassionà? Vogio che ti me dighi. 

— E lu el ghe dise : — < ti savarà eh* el re m' à 
ciaraà, e ’l voi che ghe fazza un vestito de fero. 
Come vustu (2) che fazza? De la roba ghe ne cata-r 
rave, ma no gò nè forfè (3), nè ago, nè disiai. > — 
« Oh ben ! dise eia, co’ no ti gà altro che questo, 
aspeta mi. Senti, la dise: va dal re, e dighe che .de 
la roba ti ghen’à catà, e elo- ch’el te procura la 
forfè per tagiarla, 1’ ago per cusarla, e anca el disiai, 
perchè de ste robe no ghe ne xè. » — El ciapa su, 
el va dal re, e ’l ghe dise che roba ghe ne xè, ma 
eh’ el ghe procura la forfè, l’ ago e ’l disiai, parche 


(1) Seggiolone. — (2) Vuoi. — (3) Forbici. 

de ste robe lu no ’l ghe ne trova. E1 re s’à incorto 
che giera la fia che ghe sugeriva cussi, e -1 ghe dise : 
— « bravo,* bon omo, bravo ! » . — E p6 el dise : — 
« mi gò un pranzo de vintiquatro persone : vogio che 
me fè ’na pietanza, che, quando che ghe ne inagno 
un tocheto, diga : ohimè 1 » — « Ben, el dise el - 
sartor, ben, ben. » — El ciapa suzo e ’ 1 va via. 
El va a casa, e ’l va a sentarse sul so solito caregon 
dei pensieri. Va so fia granda, e la ghe diso : — 
« cossa gastu, papà, che ti xè sentà sul caregon dei 
pensieri? > — E lu el dise: — « va via, parchè 
zà ti no ti me poi agiutar. » — Va la me zana, e la 
dise: — « cossa gastu, papà, che ti xè sentà sul 
caregon? » — « Va via, che zà gnanca ti no ti me 
poi agiutar. » — Va la picola : — < cossa gastu de 
novo ? voiio ancora qualcòssa altro ?» — « Ti . sa- 
varà, el dise, che el re ga un pranzo de vintiquatro 
persone, e ’l voi che ghe fazza ’na pietanza, che, co’ 
’l la magna, el diga : ohimè !» — « Oh ! co’ no ti 
gà altro che ste buzare, quà, aspeta mi. Va a tor- 
vintiquatro marostegane (1), e quarantaoto aghi du- 
maschin (2), e portime quà a mi sta roba. » — El 
va, el erompa ste marostegane e sti aghi da maschio, 
e ’l ghe porta ste robe. Cossa fala eia ? ogni una 
de ste marostegane, la ghe mete drente dò aghi da- 
maschin. E pò la dise: — « ciapa; va là, e por- 
tighe sta pietanza. » — E lu el va e ’l dise : — « eco. 
Sacra Maestà Ee, eco la pietanza. » — E lu, el re, 
el dise : — « oh bravo, bravo, bon omo ! questa xè 
pietanza che me piase. » — E ’l ghe ne magna una 


(1) Ciliege éi Marostica. — (2) Piccoli aghi con pomoletto. 

subito, e ’l se strangola. — « Agiuto, agiuto ! per 
carità . . . presto, presto . . . servitori, camarieri ; andè 
a ciaraar i dotori, i professori, che i vegua quà, che 
mi moro. > — Là presto i vieti, i' lo visita e i ghe 
dà un gomitorio; e lu buta fora sta morostegana, e 
alora el stà ben. — € Adesso sentì, ,bon omo : mi 
vogio che me trovò dodese donzele che no le gabia 
più de tredes’ ani V una, e che le sia tute dodese 
gravie. » — « Ah I ma come vorlo che fazza a tro- 
var dodese donzele tute quante gravie de tredese 
ani ?» — E lu el ghe dise ; — « ma tant’ ò ! biso- 
gna che me le trovò, si no andarò a l.i morte. > — 
El ciapa suzo, el sartor, el va a casa, e ’l va a sen- 
tarse sul caregon dei pensieri. Va la fia gran la, e 
lu el ghe dise : — « va là, va là, che zà ti no ti me 
poi agiutar. » — Va la mezana, e el ghe dise istes- 
80 che zà eia no la lo poi agiutar. Va la picola : — 
« cossa gastu, papà (la dise), che te vedo ancora in 
caregon ? questo xò segno che ti gà qualche pensier. > 

— « Ah, se ti savessi 1 se ti savessi cossa eh’ el s’ à 
pensà adesso ! El voi che ghe porta dodese donzele, 
che no le gabia più de tredes’ ani l’ una, e che le 
sia tute dodese gravie. > — «Oh ! co’ no ti gà altro ! 
aspeta mi. » — E pò la dise : — « tre semo nualtre, 
altre nove ghe ne catarò de scuola che fa dodese. » 

— La va a tor ste so amighe, la le porta a casa 
tute dodese, la le veste de bianco, la ghe fa la pan- 
za postizza co un cussin per omo , la gbe fa i peti 
co le strazze, e le va tute dodese dal re. — « Eco, 
dise el sartor, eco, Sacra Maestà Re, le dodese don- 
sele tute dodese gravie. » — E lu, el re, el varda 
ste donzele, e là el ghe dise : — « oh 1 ma brave. 

ma brave I > — E el le fa sentar tute dodese, el 
dama el cogo e i servitori, e ’l ghe dise che le se 
ordina quel che le voi da ^marenda. Chi se ordina 
zavagion (1), chi ciocolata col marzapan, chi se 
ordina ’na cossa, chi n* altra. « E ti, cara, (dise 
el re a una de ste donzele che no la gaveva ordinh 
gnente), ordina pur quel che te piase, e quel che ti 
voi. » — Mi, la dise eia, vogio un pan de butiro restìo 
su la graela (2). » — Va el cogo, e ’l mete suzo un 
pan de butiro su la graela, ma sto pan el se desco- 
la. E pò el ghe ne mete un altro, e se descola anca 
quelo. El ghe ne mete un altro, che fa tre, e el se 
descola anca quelo. Alora el cogo va dal re, e *1 ghe 
dise : — < Sacra Maesh Re, no xò possibole de re- 
stii* su la graela un pan de butiro: ghe n'*ò messo 
tre, e tuti tre s’à descolà. Che la ordina qualche 
altra cossa con pasta, parchè el botiro no xè possi- 
bole, chò el se descola. » — « Astu sentio, mia cara? 
dise el re ; xò impossibole cara de rostir un pan de 
butiro su la graela. » — < Ben ! la dise eia, come che 
xò impossibole de rostir un pan de butiro su la graela, e 
cussi xò impossibole de trovar dodese donzele gravie de 
tredes’ ani 1’ una. > — E là, le ciapa ste panze e ste 
tete, e le ghe pesta tute sul muso al re, e le ■ ghe 
fa un muso sgionfo, sgionfo che mai. E cussi le gh’à 
fato andar via la vogia de ciamar el sartor, nò de 
voler le donzele gravie, e nò più nissun. 



(1} Zabaglione. — ^2) Graticola. 

VI. — BASTIANELO. 

’Xa volta ghe giera mario e muger, e i gaveva un 
fio. Sto fio el xè vegnuo graudo, e un giorno el ghe 
di se a so mare : — < ti savarà, mare, che me vogio 
mandar. » — « Ben, maridite ! e chi vustu tor ? » — 
E lu el ghe dise : — « vogio tor la fia de X ortolan.» 
— « Si, la dise ; la xè ’na bona tosa : torla pur, che 
mi so* contenta. » — Tntati el va, el fa domandar sta 
tosa, e i so genitori i ghe la dà. E là, i se marida e 
i fa le nozze. Co’ i xè a metà del pranzo , i resta 
senza vin. El sposo dise : — « no ghe xè più vin ! » 
— Risponde la sposa, per farse vedar che la xè ’na 
brava dona de casa ; — « Adesso mi andarè a trarlo. » 
— E la tol suzo i bossoni, e la va in canova, Co* 
la xè in canova, la verze la spina, e la se mete a 
pensar, e la dise : — « se ml^ restasse gravia, e che / 
fassesse un fio, e che sto fio i ghe metesse nome 
Bastianelo, e che sto Bastianelo me morisse, oh che 
dolor sarave mai el mio I oh che dolor sarave el 
mio I > — E là, la se mete a pianzar e pianzar ; e 
intanto el vin andava per la canova. 

.1 vede che sta sposa no la vien mai avanti , e 
alora dise la mare : — « vogio andar a velar mi, 
adesso, cossa che xè. » — La va sta mare in canevar 
e la vede la sposa col bosson in man che la pianze, 

. e la vede che el vin va per tuta la canova : — « cossa 
gastu, la dise, che, ti pianzi ?» — « Ah, mare mia ! 
pensava: se restasse gravia e che fassesse un fio, e 
che sto fio i ghe metesse nome Bastianelo, e che sto 
Bastianelo me morisse, oh, che dolor sarave mai el 

\ . 

mio ! oh, che dolor sarave ’l mio !» — E anca la 
mare la se mete a pianzar, e pianzar, e pianzar. E 
intanto el vin andava zò per la canova. 

La zente che giera a tola no vede che nissun vien 
avanti co sto vin, e el pare del sposo el dise : — 
«adesso andarb mi a vedar cossa che ’xè : sicuro 
che ghe xè vegnùo mal a la sposa. > — E el tol 
suzo e el va, e el vede che ghe xè tuta la canova 
piena de vin, e el vede che ghe xè la maro e la sposa 
che pianze. — « Cossa gaveu, el dise, ve xè vegnuo 
mal ?» — No, dise la sposa ; ma penso che se 
resbsse gravia e che fasse (l)/iin fio, e che sto fio 
i ghe metesse nome Bastianelo, e che sto Bistia- 
nelo me morisse : oh, che dolor saravo mai el mio ! 
oh, che dolor, sarave el mio !» — E anca elo eLse me- 
te a pianzar, e i pianze tati tre. E intanto el vin 
andava-per la canova. 

El sposo, che el vede che no vien nissun avanti, 
nè la sposa, nè la' mare, nè el pare, el dise : — 
« adesso mi àndarè a vedar cossa che ghe xè, che 
nessun no vien piìi avanti. . . » — El va in caneva e 
el vecle che tuto el vin va per la caneva. Presto el 
va. e el stropa la bota, e pò el dise: — « cossa ga- 
veii, che tuti pianzè, e che gavè lassa andar tuto el 
vin per .la caneva? » — Alora la sposa ghe dise : — 

« penso che se i'estasse gravia, e che fasse un fio, e 
che sto fio i ghe metesse nome Bastianelo, e che sto 
Bastianelo me morisse ; oh, che dolor saravo mai el 
mio ! oh, che dolor sarave el mio ! » — Alora el 
sposo ghe dise : — « bruti mati, per tuto questo 


0) Fassease^ facessi. 

pianzè ?.. e lasse • andar tato el via per la canova ? . . 
No gavè altro da pensar ?.. No sarà mai dito vero 
che staga co ti !.. . Andari) via per el mondo, e fi- 
namente che no gavarò trovà tre mati pezo de ti, 
no vignarò più a casa. » — El ciapa suzo, el se fa 
far ’na pinza (1), el se tol suzo ’na fiasca de vin, 
un salà e uri poca de biancheria, el se fa un bel fa- 
goto, el se lo impira in t’ un baston, el se lo mete 
in spala, e ’l ciapa su e via rie longo. Camina e ca- 
mina se ti sa caminar, e no ’l trova nissun mato. 
El giera stufo e straco, e el dise : — « deboto torno in- 
drio, parchè zk vedo che no trovo nissun mato più 
de mia mugier. > — El giera Ik eh’ el pensava, 
no ’l saveva qual’ a far : se andar avanti o tornar 
indrio. — « Oh, el dise, xù megio che prova andar 
avanti un altro toco. > — Infati el va avanti, e da 
Ik un poco-el vede un omo in maneghe rie caraisa 
che. el giera al pozzo, e che el giera suk (2) e nega. 
El ghe dise : — « cossa feu, paron, che se’ cussi suà 
è nega? ^ « Oh lasseme star, el dise, che so’ quk 
che xè tanto che trago aqua per impenir sto maste- 
lo, e no posso impenirlo. » — E lu el ghe dise : — « co 
. cossa treu l’aqua ?» — « Co. sto tamiso (3), el dise, 
la trago. » — « Oh, possa ve penseu, co quel , tami- 
so là de trar 1’ aqua ? . . aspetè mi ! » — El va in 
•t’una casaàvissin, el se fa imprestar, un secio el va 
al pozzo e el ghe impenisse el mastelo de aqua. ~ 

€ Oh,'el dise, ve ringrazio tanto, bon omo ; che Dio 
sa quanto che me tocavà star quk !» — « Eco che 


(1) 1 Fiorentini la chiamano: quaccino. — (2) Sudato. — (3) Staccio. 

intanto ghe n* ò caia uno più mato do mia mu- 
gier. > — 

Dopo el se mete a caminar e caminar ancora, e el 
vede a la lontana un omo in camisa che trava salti 
zò da un albaro. El se avissina, e el vede 'na 
dona soto sto albaro co un per de braghezze averte, 
cussi. El domanda a sti dò cossa che i fa; e lori 
i ghe risponde che xè tanto tempo che i xè là, e 
che el s'à da provar quele braghezze, e che no’l sa 
come far. — « G6 trato, dise sto omo, tanti salti, 
e tanti salti, che so’ straco che no posso più ; e mai no 
ghe posso indovinar a intrar drento in ste braghez- 
ze. » — « Oh ben, dise elo, podè star là fin che 
volè, che mai più cussi ve lo provare. Aspete mi, 
vegni zò, e puseve qua a V albaro. » — E el ghe 
ciapa le gambe e el ghe le impira drento, .e pò el 
ghe dise, co’ el ghe l’ à messe, vàie ben ?» — « Be- 
non.I siesta benedeto, che, se no gieri vu, Dio sa 
quanto me tocava star quà a trar salti. » — Ale- 
rà el dise : — « e dò ghe n’ ò catà più ma ti de mia 
mugier. > — E el toma a caminar, a caminar. 
Co’ el xè a vissin a ’na sità, el sente un sussuro, un 
sussuro che mai. El se avissina e el domanda cossa 
che xè. E i ghe dise che xè ’na sposa, e che in quela 
sità se usa che le spose gabia da intrar drento de 
la porta de la sità a cavalo, e là ghe giera un gran 
cantrasto fra el sposo e el paron del cavalo, parchè 
la sposa la giera granfia e el cavalo- giera granfio, e 
no i podeva intrar drento la porta ; unde i doveva: o 
tagiar la testa a la sposa, o le gambe al cavalo. El 
sposo no ’l voleva che i tagiasse la testa a la so 
sposa, e ’l paron del cavalo non’l voleva che i ghe 

tagiasse le gambe al so cavalo, e per questo ghe 
giera sto bordelo. Alora questo el dise : — « aspetè 
mi ! » — El se avissina a la sposa e el ghe àh un 
scopazon e el ghe fa sbassar la testa, e pò el dh ’na 
peada al cavalo, e cussi i xe passai e i xè intrai in 
sitò. Alora'el sposo e el paron del cavaloT i gà dito 
cossa che el voi, parchò al sposo el gò salvà la sposa, 
e al paron del cavalo el gà salvà el cavalo. E lu 
el gà dito che no ’l voi gnente, e po l’à dito : — 
« dò e una tre ! adesso basta . . e vago a casa ! » — 
Infati el ciapa suzo e el va a casa. El va da so mugier, 
e el dise : — « so’ quà, mugier mia ; ghe n’ ò catà 
tre che i xè pij mati de ti : onde adesso sterno in 
bona compagnia, e no sterno pensar a altro. » — 
E là i gà rinovà le nozze, e i xò stai sempre in bo- 
na compagnia. Sta sposa la xe restada gravia, la gà 
fato un putelo, a sto putelo i gà messo nome Ba- 
stianelo, e sto Bastianelo no ’l x'e morto . e el vive 
ancora co so pare e so mare. 

E la fiaba la xè finin, 

E mi togo lissenzia e vago via. 


VII. - LA MUGIER D* UN PESGAOR. 

’Na volta ghe giera mario e mugier, e sto marie 
fava el pescaor. Eia gaveva nome Tonina, e la ’ndava 
ogni giorno a trar 1’ aqua da un prete che ghe tirava 
de ocio. Un giorno fra i altri sto prete ghe dise : — 
« Tonina, ti dovaressi dirme la giornata che to mario 
va a pescar. » — La ghe risponde che la ghe la sa- 
varà dir. Co’ xè el giorno adrio, sto so mario dise a 

Puntata III. 





• la mugier: — «Bisogna che vaga ' a pescar. » — 
Varda, la dise eia, che no te vegna tempo catino, 
che stago co pena. » — E lu ghe risponde : — « Me 
tirarò a la bonazza (1), se sarà cativo. » — Alora 
questa va da sto prete, . e la ghe dise : — « Questa 
xh la sera che mio mario va a pescar. » — E elo ghe 
risponde: — «Ben, benon! Stasera mi vegnarò; In- 
tanto te mando un lievro (2), una pezza de fomiagio, 
e un fiasco de vin ; e quando che to mario sarà andà 
via, ti cusinarà sto lievro. » — Sto so mario xh andà 
via, e eia fa fogo per metar suzo sto lievro e cusi- * 

. . narlo. Intanto che se cusina el lievro, capita el prete ; 
é’ià i se brazza, e i se basa, e i se ^truca. Sul mo- 
mento che i giera drio a basarse, vien suzo un gran 
tempo teribile. Dise eia’; — « Oh, che tempo teribile ! 

Gò paura che vegoa a casa mio mario. » — Intanto - 
. passa un -vecio ; el bate la porta,' e el dise ; — « Pa- 
rona, parona ! La me fazza la carità, la me toga in ^ 
casa con eia, chè no sò in dove andar, chè x'e cativo 
tempo. » — Alora la ghe dise : — « Vegnì pur dren- 
te ; basta che' vedà e tas'e. > — E lu ghe dise ; — 

« La staga queta, parona benedeta, che mi no parla- 
■ rb. » — El vede che i se basava e i se strucava, ma ' 

• elo no ’l parlava mai, e ’l fava finta de no vedar gnen- . 
le. Tuto un momento sona la campanela, e xb quà 
el mario. Questa, ciapa el lievro, e la lo mete sora 
la napa del camin ; la ciapa^ dopo, el formagio, e la 
lo mete su la pierà del balcon; la ciapa el fiasco, e 
fichilo da drio la porta ; la ciapa el prete, e scondilo 
soto el leto. Sto mario el dise : — « Oh ! quanto che 


(1) Mettersi al riparo dal vento. — (2) Lepre. 

ti TÒ stada avanti de verzar! » — «Parche m’ avea 
meza indormenzada; > — E elo : — < Quanto f^gò 
che ti gà fato !» — La ghe dise : — « Gò tira sto 
povareto, e gò cusinà quatro ànguele (1), e gayevà 
de la polenta avanzada, e ghe F ò dada da magnar. » 
~ € Ben ! Tira fora ancora quele anguele, che le cusi- 
naremo e inagnaremo. » — I magna ste anguele e de 
la polenta, e i se tira al fogo. — < Adesso che gavemo 
ben magnà, dise el peseaor al vocio, adesso, vecio, vo- 
gio che me contè qualche favoleta. ».— Alora sto vecio 
ghe risponde — « No gè gnente da contarghe. » — 
« Ma coutdme qualcossa !» — « Ben, ben ! Ghe con- 
tarò ’na cossa che me xè nata. » — « Contème pur, boa 
vecio ! > — < So’ passà per un campo,, dise el vecio, 
e gò visto *na bestia cussi granda, cussi granda che 

no savarave gnanca come a dirghe Come, el fazza 

conto, come quel lievro che xè sora la napa del ca- 
min. > — Sto mario issa suzo i oci, e ’l vede che ghe 
xè sto lievro. -r- « Ya ben, va ben, bon vecio ; contè- 
me pur. » — So mugier che vede che, cazza (2), so 
mario gè visto, ghe sapa’ el piè al vecio, e sto vecio 
el fava : w/*, uf, parchè la ghe fava mal. Dise sto ' 
mario : — « Cossa gaveu, bon vecio ?» — « Gnente, 
gnente! dise ol vecio; gò un piè che me dol. » — 
« Andemo, andemo, bon vecio, contème pur. » — E 
sto vecio el dise; — < I gè butà una pierà cussi 
granda e cussi granda, che no savarave gnanca dir- 
ghe come . . .'El fazza conto, compagna de quela for- 
magia che xè fora de quel balcon. » — Alora el ma- 
rio issa' suzo i oci su la pierà del balcon, e el vede 


(1) Aterine, piccolo pasco che si suol friggere. — (?) Caspita. 

che ghe xè 'na formagia. — « Bravo, bravo, bon 
vedo, contéme pur ! » — Sta mugier gbe sapa el piè 
al vecio, e sto vecio fava : uf, ufy parcbè la ghe fava ' 
mal. Alora sto vecio el dise : — « Oh !.. . e ghe xè 
vegnuo fora tanto sangue, tanto sangue, e cussi ne 
.grò,- che no savarave gnanca come a dirghe . . . Come, 
el fazza conto, quel vin che xè drente in quela fiasca 
che xè da drio a la porta. » — La mugier seguita 
ancora a saparghe el piè al vecio, parche el tasesse. 
Ma lu invesse el seguitava el so discorso : — «... E 
pb, el dise, la bestia la xè morta -, ma la tirava quei 
oci, che no savarave gnanca dirghe come . . . El fazza « 
conto che la tirava i oci come quel prete che xè soto 
quel leto. » Sto pescaor varda, ’l vede el prete 
soto el leto. Alora el ciapa un baston, e el ghe ne 
da tante a sto prete, e ’l lo cazza fora de la porta; 
e \ò el ciapa so mugier, e el ghe ne dà tante e tante 
anca a eia. E pò dopo, co’ ’l la gà ben bastonada: 
— « Bravo, bravo, bon vecio, che m’ avè conta tuto. 

E posto che sto lievro e sto formagio no i 1’ à ma- 
gnà lori, lo magnaremo nualtri. » — Alora ciapa sto 
lievro, métilo sul fogo parchè el se finissa de cusinar. 

E pò mètiselo a magnar, e ciapa sta tormagia e ma- 
gnila anca sta formagia, e pò bevi anca ’l vin. E ’l 
vecio gà dito r < Gò visto, e gò tasesto. » — 


Vili. — IiA GONZA-SENARE (1). 

’Na volta ghe giera un re e ’na regina, e i gaveva 
tre fie. Infati, dopo un poco de tempo, xè morto el 


(l) — « Questa che ghe conto (cosi la novelliera in risposta ad alcune 

pare e pò anca la mare, e xè restà ste tre fie sole. 
Quele dò grande no lé podeva vedar la più picola 
le la odiava, le la maltratava, sempre le la bastonava 
no le voleva darghe da magnar, no le voleva darghe da 
vestirse, e no le voleva darghe gnente. Le la gaveva 
su (1), parchò la giera la più bela de tute. Un 
giorno sta tosa la se pensa de ciapar su e de scam- 
par via. La dise: — « Vogio andar a vedar se me trovo 
in qualche logo da andar a servir: magari che ime 
toga per conza sonare 1 Ma no voi star più quù co 
costoro. > — La ciapa su, e la va via. Co’ la x'e per 
strada, la cata tre fade e le ghe dise: — « Dove 
vastu, putela,. cussi sola? > — « Vago quù a vedar 
se in qualche logo me trovo da andar a servir, pur- 
ché mi so’ co le mìe sorele, e lore no le voi -darme 
da magnar* ne da vestir, e mi gò pensà de scampar 
via: magari che trovasse che i me tolesse per conza 
senare ! ma a casa no ghe vago più. » — Le fade gà 
fato pecà sta tosa, e : — « Ben, le ghe dise, aspeta ! 
ciapa: questa la xò ’na bachetiua che te demo. 
Quando che ti batarù sta bachetina, e che ti dirà : 
comando , comando, te vegnarà fora tuto quelo 
che ti savarà desiderar. » — « Ben I grazie tan- 
to. » — E la ciapa suzo e la seguita la so stra- 
da. Co’ xe dopo tanto, l’ ariva a un pbrton. E1 giera 
el porton del palazzo del re. La bate sto portoli 
e vien fora dei servitori, e i ghe dise : — « Cessa 


osserva 2 ÌoDi del Raccoglitore), la xè la fiaba de la Conxa-aenare. Quel* 
de la Ouxsarsencire la xè un altra. La ghe soitiegia, ma no la xè questa. 
Adesso el scrìva come eh’ el voi, chè zè xè istesso ! . . . . Zò, dunque, d 
scriva l > — • 

(1) L’avevano in uggia. 

voleu quà ?» — « So’ vegnuda a vedgir se ghe èco- 
resse ’na tosa per farghe qualche servizio: magari \ 
Bcoarghe su el fogher, pur che i me rancurasse .(D 
parche no sò dove andar, no gò nissun. » — «Ben, i • , 

dise, adesso andaremo da la regina a doraandarghe ^ , 
se ghe ocorel » — Infati i va, e i ghe dise : — « Sa- 
.cra Maestà Eegina, da basso ghe xè ’na povara tosa * 
che la dise cussi se la ghe fassesse la carità de ran- 
curarla per qualche servizio, magari per netar e con- 
zar el fogher. » — « Ben, diseghe pur che la vegna | 

de suzo: metèla là in cusina, che la tegnarà neto el 
fogher. » — I compagna sta tosa in cusina, e la resta 
là. Un giorno va el fio de la regina in cusina, e el 
vede sta conza senare. — « Cossa fastu là, el dise, 
conza-senare ?» — « So’ vegnua a tegnir neto el 
fogher. > — « Ricordite ben de no tocar gnente, 
sastu, parche ti me fà stomego. » — E sta tosa f 

la vede sto re, e la se ghe inamora. 

Ah, ben ! 

Un giorno el re el dise : — < Sacra Maestà ma- 
dre, ò pensà de dar ’na festa de baio. Vogio invi- 
dar, el dise, tute le regine e tuti i mii conossenti. » j 

— Ial conza-senare, che gà sentio, la dise a pianin i 

e presto presto : — < V5i andar-anca-mi, vòi-andar- ' 
anca-mi. » — E lu el ghe dise : — < Coss’ astu dito, 
ciò ? » ~ < Eh, gnente ! » « Ah, ben 1 » — , 

Infati va su sta festa, e ghe va tute le regine ' ^ ' 

e tuti quei eh’ el gaveva invidà. La conza-senare la 
ciapa suzo e la va da basso, e la dise : — « Aspeta . 
mi! » — La bate la so hachetina, e la dise: — 


|1) Rancufctr: accogliere in casa. 

« Comando, comando che. me vegna fora un abito 
color sielo tato a stele d’ oro, e che sia vestia come 
’na regina, e che me vegna ’na carezza tuta fornia 
de oro co dò cavai tati guarnii de oro, e che me 
vegna dei servitori e un saco de sabion, che vogio 
andar a la festa. > — Infati ghe comparisse tuta 
sta roba e i servitori ; e la monta in carezza ‘ e la 
va a la festa. Là, la desmonta, e la va de suzo in 
sala. E1 re, apena eh* el vede sta belissima regina, 
el ghe core incontro, e el ghe dimanda se la voi 
a baiar co elo. E eia ghe dise de si. E la el gà 
balà sempre co eia. El ghe dimanda chi la xè, e 
eia ghe dìseva presto prestò : — « So*-la-conza-sena- 
re, so*-la-conza-senare. » — « Ma cossa, che no capisso 
gnento ?» — « So*-la-conza-senare, » — la torna a dir, 

' e altro. Co* el xè l’ ultimo' baio, la ciapa su, la monta 
in carozza e la va via. E el re: — « Presto presto, el diee 
a i so servitori, andè a vedar dove che va quela 
regina. > — I va. Eia se volta e la li vede, e la 
ghe buta tanto sabion ne i oci che la li orba, e no 
i poi più andar altro avanti. I va dal re, e *1 re 
ghe dise : — « Aveu visto dove che la xè andada ? > 

~ — « No, i dise, parchè la n*à buta tanto sabion in 
t’ i oci che la n* à orbà tuti, e no avemo' podesto 
vedar gnente. » — La conza-senare la va a casa, e 
la dise: — « Comandò, comando de tornar conza 
senare, come che gjera prima, là su la mia cusina e 
su *1 fogher. » — La torna conza senare, e la 
stà là. 

Co* xè - finia la festa, el re el ciapa suzo .el va a 
casa anca elo. La matina el va da so mare, e el ghe 
dise: — « Se gavessi visto che bela regina che xè ve- 

gnua gieri a la festa ! Ali^ che bela giovine 1 ah, che 
bela ! » — La conza- sonare l’ à sentio, eia , e la 
dise’ presto, presto: — « Giera-mi, giera-mi. » — 
« Ma cossa gastu ti, che co* se parla li ti brontoli 
e ti ruzi , e no se capisse gnente cossa che ti 
dighì ?... Tendi al to fogher, e tasi. > — Dopo el 
dise a so mare : — « Gò mandà adrio i servitori, 
parche i vardasse dove che la stk, ma no i gà po de- 
sto vedar gnente, parchè la gk butà tanto sabion e 
tanto sabion in t’ i oci, che la li gà orbai, e no i gà 
savesto dirme gnente. » — 

Da là un' pochi* de giorni el dà n’ altra festa. Là, 
r invida V istesse regine e i so istessi conoscenti, 
e tuti i va a la festa, anca *1 re. La conza sonare la 
va da basso, la bate la so bachetina, e la dise: 
— « Comando, comando che me vegna un belissimo 
abito da regina tuto fornio de perle e de brilanti, e 
che me vegna dei servitori e *na carezza a quatro 
cavai tuti guarnii de brilanti, e drente sta carezza un 
saco de soldi. » — .Là ghe comparisce tuto, e i ser- 
vitori i la veste da regina, e la monta in carezza, e 
la va a la festa. Sto re giera atento e furioso per ve- 
dàr se capitava sta regina. Co’ la xè in lontananza, lu 
el la vede : — « Ecola quà , tuto contento el dise, 
ecola quà, ecola quà!» — E el ghe va incontro, e 
el va a inchinarla , e el la ciapa per la man e el la 
conduse de suzo , e là i se mete a baiar. — « Ma... 
la prego ! el ghe dise ; la me diga chi la xè ; la me 
diga in dove che la stà. Mi so’inamorà de eia, ina- 
morà morto. » — E eia ghe dise presto, presto : — 
So* la conza-senare, so*-la-conza-senare. » — « Ma mi 
no capisse gnente !» — E eia ghe torna a dir: — 


« So -la-conza-senare, so’-la-conzà-senare. » — Questo 
el giera despark parchè no *1 podeva capir gnente, e 
più de cussi zà eia no ghe diseva. Co’xè su'!’ ul- 
timo baio, la ciapa suzo e la va via. E elo gbe manda 
drio'i- servitori. — « Core, corè; andè a vedar, se po- 
dessi a vedar dove che la va. » — I ghe core' adrio. 
Eia, co* la li vede, la ghe buta adrio tanti soldi e tanti 
soldi, e lori i se ferma a tor su sti soldi e intanto 
eia va avanti, e lori no i poi vedar gnente. I va dal 
i*e, e elo ghe dimanda: — « Aveu visto gnente? > 
— E lori i ghe risponde : — ■ « No gavemo visto gnente, 
parchè la n’k butk adrio tanti soldi e tanti soldi ; s’a- 
vemo fermà a tor su sti soldi, e intanto eia la ne xè 
scampada via. » — 

Eia la va . a casa , e la dise : — « Comando , co- 
mando de esser quela che giera prima e de essar su 
la mia cusina e su ’l mio fogher. » — La torna conza 
senare,^ e la resta Ik. , . * > ' 

‘ Intanto vien a casa el re , e *1 va da so mare, e 
el ghe dise : — « Mi so* tanto apassionk e tanto ap- 
sionà parchè no posso a saver dove che stà quela 
bela regina. » — La conza-senare, che la gà sentìo, 
la dise: — « Giera mi , giera - mi » — El re gà 
sentìo, e’ 1 gà dito : — « Cessa vusto essar stada ti^ 
bruto spetacolo ! » — E el ciapa la moleta, e el ghe 
la dà su la testa. E eia : — « Sì sì sì I giera - mi, 
giera - mi 1 » — « Ah, no vago a combatar co quel 
bruto spetacolo, parchè me vegnarave un estro da co- 
parla ! > — 

Co’ xè da là un' pochi de giorni, el re dà l’ ultima 
festa. El fa i so soliti inviti, e el ciapa su e el va a 
la festa. La conza sonare la ciapa suzo, la va da basso, 

la bàte la so bachetina, e la dise : — « Comando, co- 
mando che me vegna’na carezza co sie cavai tnti 
guarnii in perle e in brilanti, che sia vestìa da regina 
co un abito eh ’el lusa come che luse ’l sol, che nis- 
suii no me possa vardar, che sia fornìa de zogie, dia- 
manti e brilanti, e che gabia in piè un per de scarpete 
de brilanti. » — Là ghe comparisse subito tuta sta 
roba con tanti servitori. Là i la veste da- regina, la 
monta in carozza, e la va a la festa. 

El re el giera tute ansioso; el vardava per tuti 
quanti i balconi se* 1 la vedeva, e da là un poco el 
sente un sussuro de cavai, e el vede a la lontana un 
splendor che vegniva avanti, che no *1 podeva gnanca 
vardar, parchè el se cavava i oci. Va sta regina ; el re 
ghe va incontro, el la inchina el la ciapa per man, e el 
la conduse a baiar. — « Ah, regina mia ! la prego, la 
me fazza sta carità, la me diga chi la xè.»— E eia ghe 
dise: — « So* la-conza-senare, so*-la-conza-senare. > — 
« Ma no capisso gnente.... La me diga pulito che no 
capisse. » — La ghe torna a dir : — « So*- la- con za- 
senare. » — E In ancora a dirghe : — « No capisso 
gnente. » — Basta ! a baiando el ghe mete un anelo 
de brilanti in deo. Co*xè 1* ultimo baio, la ciapa su 
e la va via. Alora sto re el ghe manda i servitori a 
drìo. — « Andè a vedar se podessi a saver in dove 
che la va. » — E la vede sti servitori e la ghe buta 
adrio tanto sabiòn e una scarpata. Lori i rancura sta 
scarpata, e ghe toca a tornar indrio parchè i xè orbi 
dal sabion. I va dal re, e lu el ghe dise : — « gaveu 
visto gnente? » — Lori i ghe dise : — r < Gnente, per- 
chè la n* à butà tanto sabion, e la n* à orbà e la n*à 
butà drìo sta scarpeta, e nualtri la gavemo rancuràda. 


e ecola quà. » — E re se la tol e el sé la porta a 
casa. E el va a casa tute amalà da la passion ; el 
ciama so mare, e el ghe dìse cussi che elo no '1 poi 
saver gnente chi che giera quela regina, e che lii da 
la passion. el se sente a morir. • ' , 

Intanto la conza sonare la va a casa e la dise ; — . 
« Comando, comando de tornar quela che giei*a, e 
esser in cusina urente al mio fogher. > — E la toma* 

qùelo che la giera, e la resta là. 

Ah, ben ! 

Sto re da la passion el s' à malà, ma de mal grando. 
Giera tanti giorni che no '1 sibava gnente. El ciama 
so mare, ,e el ghe dise cussi, che la ghe fazza ’na 
panadela gratada, ma che la ghe la fazza eia, e che 
nissun toca, e che la varda che la conza sonare, per 
carità, che no la toca, che eia no la staga ,mai a 
spartirse dal fogher, parche la conza sonare no la 
gabia da tocar. Eia ghe dise : -- « Stà quoto, che 
adesso vado a fàrtela mi, e nissun metavà le man. > 
— La va a far sta panadela, e la stà sempre là a- 
tenta. Sta conza sonare stava atenta anca eia. Per 
Diana, che sta vocia volta rocio,e la conza-senare cazza 
drente T anelo in te la panadela. La mare travasa 
sta panada, - e la ghe la porta in camara a so fìo. E 
lu- ghe dise : — « À tocà nissun ?» — < No, dise la 
vecia, purché mi no me so’ mai spartia dal fogher, 
•e nissun à tocà. » — Intanto co ’l scugier el missia 
sta panada, parche la se giazzasse, e ghe vien in sto 
scugier r anelo. El ciama : — < Madre, madre, chi 
xè che à tocà sta panada? » — Intanto la conza-senare 
. la se la moca (1), e la va da basso. E la mare ri- 


(1) Mocarsela, andar via alla sordina. 

sponde a so fio : — « Nissan à tocà: nissun ghe giera, 
e nissun gh’ è vegnuo. » — « Ma sì, el dise, gk da 
essar stk qualchedun. > — « Te digo che no ghe giera 
nissun. > — « Ghe giera la conza-senare ? >. — « Sì, 
la ghe dise, ghe giera la conza-senare, ma no la gà 
tocà, parchè so* stada sempre mi là. > — < Ben, el 
dise, vegna quà la conza-senare. » — La va in cusina 
per ciamar la conza-senare, e la vede che no la ghe 
xè. La toma in camara, e la ghe dise : — «La ghe 
giera, ma no la ghe x'e più. » — E lu el dise : — 

« Ma mi vogio la conza-senare, » — 

La conza-senare la giera da basso, e la dise : — 

< Comando, comando de essar vestia da regina, come 
r ultima volta, color del sol, e senza ’na scarpata. » 
— Presto ghe comparisse tuto. E la se veste, e la 
va de suzo, e la va in camara del re: — «Eco, la 
dise, eco la conza-senare, quela che gavè dà la mo- 
leta su la testa ; quela che ghe disevi sempre : bruto , 
spetacolo, marcia, chè ti me fa stomègo ; quela che 
gà balà co vu tute le tre feste. Dove xè lamia scar- 
peta ?» ~ El re alora el ghe la prova, e T vede che 
la ghe va ben ; el ghe mete l’anelo, e anca quelo el 
ghe andava ben, E alora el se ghe buta in zenocio, 
e el ghe domanda pardon de tuto quelo ch’el gà fato. 
E T la ciapa a brazz’a colo e el la basa, e T la struca. 

Là i se marida, 

E i fa le nozze 
Dei ravani in composte, 

Dei sorzi pelai, 

Dei gati scortegai, 

Dei stronsi de prete ; 

i gà fato ì confeti 
De pisso de siora Maria: 

Contéme la vostra, chè la mia xè finia. 

^ IX — ARI ARI, CAGA DANARI. 

’Na volta ghe gieraun vocio e 'na vocia: igiorain 
I gran miseria, o no i saveva come far a vivar. Ogni ma- 

tina sto vocio ’l ciapava un saco in spala, e l’anda- 
va in serca de tronchi de capuzzo. Co’ ’l ne gaveva 
catà, el ghe li portava a casa a so mugier. E i vi- 
veva de quelo. 

Un giorno sto vocio el dise: — « Catina, vago 
a vedar se cato un pochi de tronchi. » — El tol el 
saco e ’l va. Varda de quà, varda de là, no ’l ghe 
ne trova in nissun logo. — « Ancno, el dise, cessa 
se magna? » — El varda su un canton e ’l vede 
tante savate ; el mete ste savate in saco, e el ghe le 
^ porta a casa a so mugier. Dise so mugier : — < E 

cessa gastu portà quà ?» — <c Ciò, co la pelo de 
manzo se fa le scarpe : dunque, come se magna la 
carne, se poi magnar anca la pele. Moti su ’na pi- 
gnata e metile drente, chè le, se possa cusinar. » — 
, La mugier mete drente ste savate, in pignata e ’l 

vecio tol ’na cazza da spiumar, e, co’ le bogie, el spiu- 
ma e el spiuma. A forza de bogier e de bogier, sta 
pele xè vegnua tenara. Alerà i lo gà magnae, e ghe 
pareva da magnar tante lasagnete. Un giorno, pò, no 
, i gaveva guente. Dise el vecio: — « Adesso andarò 

1 a vedar se cato qualcossa. » — Varda de quà, varda 

de là, no ’l trova gnente. El vede a la lontana un 
signor; el ghe va a vissin, e el ghe dimanda la ca- 
V rità.- Sto signor el ghe dise t ~ € Mi no gò gnente 

da darte. » — « Ma, signor, gò fame I » — Dise sto 
signor : — « Ben ! Ciapa sta tovagia, e co’ ti gà fa- 

\ ■ 

me, destira sta tovagia e dighe: tovagia miay pare- 
eia! » — Sto vedo el gaveva fame, e ’l va su uu 
prà, e là el destira la tovagia, e ’l ghe dise tovagia 
mia, pareciaJ. E là ghe vien fora tanta roba, e lu 
el .magna e el magna, fin che ghe vien. fora el cuor. 
Etuto quel che xè avanzà, el ga lassà là, parchè zà, 
el dise, gò la tovagia e no me importa de altro. — 

« Ma, el dise, gò magnà, gò magnà, ma no gò po- 
desto bevar. » — El se pensa de andar su ’na osta- 
ria. El va su sta ostarla, el clama Tosto e el ghe di- 
se : < El me porta da bevar 1 » — E Tosto ghe 

lo poi*ta. Sicome che ’l giera lontan de strada e ’l 
giera ben pien, el ghe dise a T osto che per quela 
note el lo legna là. E Tosto ghe dise de sì. — « A- 
desso, dise el vedo, el me fazza un piasser : el ;me 
tegna sta tovagia; ma no el ghe diga minga, salo., 
tovagia mia, parecia. » — « No, no, no I dise Tosto. 

/El staga quieto. » — Sto osto el speta clT el vedo 
vaga a dormir, e, per vedar cessa che fà sta tovagia, 
el la destira su ’na tola e el ghe dise : tovagia mia, 
parecia! E el vede che ghe vien fora tante robe da 
magnar ; — « Ah ! dise Tosto, mi no ghe la dago 
altro. » — A la matina se desvegia sto vedo, e To- 
sto ghe dà ’n’ altra tovagia. Sto vecio ringi*azia Tosto 
e ’l va via. El va a casa de so mugier, e co’ ’l xò soto 
i balconi, el se mete a sigar de alta ose ; — « Ca- 
tina, Catina ; verzi, che so’ quà. > — « Oh, andò via ! 

In dove diavolo seu stà, che xò da gieri in quà che . ' 
no ve vedo ? > — « Tasò, tasò, chò no ve gò portà 
minga de le savate, chò v’ò portà ben da magnar. > 

— Catina lo varda, e la ghe dise : — « In dove xelo 
sto magnar? » — « Tasò, tasò, che lo gò in scarse- 

la. Andè a damar tuti i vostri parenti. » — « Oh, 

( no gb vogia da caminar, chè gb fame 1 » — « Andè 

• là, ve digo ! No me sechb l’anima, ancora che v’ b 

I portà da magnar! Andè là, che i vegna a magnar un 

I bocon anca lori, povareti. » — Catina dise : — « Vu 

se’ mato. > — E lu el voi che la vaga a ciamarli. E 
I la xb andada a ciamarli tuti, e la li mena tuti quanti 

! , a casa. Quando che i xb arivai a casa, i se senta tuti 

I in tera, parchb careghe no i ghe n’aveva. El vecio^ 

alora ’l destira sta tovagia, e tuti incantai i vardava 
cessa ch’el fava. Sto vocio zigando el dise : tovagia 
mia, parecia^ tovagia mia, parecia ! E la tovagia no 
pareciava gnente. Tuta sta gente ghe dise : — « Andè - 
^ in malora, sior fiol d’un can d’un vedo, che n’ avè 
' ' ■ , fato far- tanta strada per gnente !» — E co" ’l so 
V muso duro i xè andai tuti via. 

El giorno drio, el vocio va in aerea de sto signor 
ancora de novo. El lo vede a la lontana, el ghe va 
incontro, e sto signor ghe dise : — « Ah, bon ‘ dì, . 
bon vocio ! Gastu magnà ?» — « Sior sì. Gieri là 
. tovagia m’à paredà per strada, ma co’ l’ b portada a , 
casa, no la m’à più paredà gnente. » — « Ma come ? 

. dise sto signor, ,ghe l’astu dada a nissun ?» — Dise . 

• el vocio : — « Si, signor ! Ghe l’ b dada da tegnir a un 
osto; e pb el me l’à toniada a dar e me l’b poi*tada 
a casa. » — Sto signor el dise: — « Ben, ben! Ar 
^ , desso ciapa sto cavalo ; co’ ti ga bisogno de bezzi, 

dighe : Ari ari, caga danari. > ~ El vocio ringra- 
zia sto signor, e pb, co’ no ’l lo vede più, el destira 
in tera un fazzoleto da naso, e el ghe dise a sto ca- 
valo : Ari ari, caga danari. El vede che el ghe caga 
tanti danari, tanti danari in sto fazzoleto, che el ghe 

lo impenisse. E1 se mete sti bezzi in scarsela, e el ya 
a magnar in quela solita osteria. E1 ghe dise a To- 
sto che el ghe porta da magnar e anca da bevar. E1 
fava el moscardin, parche el gaveva i bezzi. Dunque 
sto osto ghe dà da magnar e da bevar. El vecio el 
magna el beve, e el magna e ’l beve, e intanto vien 
note, e lu el resta là parchè el giera imbriago. Dise 
sto vecio a Tosto : — « Mi resto quà sta note, e elo 
m'à da far el piasser de tegnirme sto cavalo. Ma no 
el ghe diga minga, salo : Ari ari, caga danari, » — 
4 No, no ! El staga quieto ! » — L’osto speta ch‘ el 
vaga a dormir, e pò el va in scudaria e el ghe dise 
a sto cavalo : Ari ari, caga danari. Vedendo eh’ el 
caga danari, el dise : — « Ah ! mi no ghe lo dago 
più in drio ! » — Co’ xè la matina che el vecio el 
se desmissia, el ghe ne dà uno de compagno, e el ve- 
cio ringrazia Tosto e el va via. 

Co’ ’l xò a vissin de casa, el se mete a sigar : — 
« Catina, Catina ! Verzi, che so’ quà. » — Eia, che vede 
so mario co un cavalo, la ghe dise : — « Oh, in dove 
Tastu robà ?» — El ghe dise elo : — « Va là, va 
là, va là ! Tasi. Va a ciamar tuti i to parenti, che ti 
vedarà. No ’l xè minga come Taltra volta, eh ! » — • 
Questa g’ à tocà andarsene, se no, el la bastonava. La 
va a ciamar sti parenti, e sti parenti vien ancora. ^ Ghe 
dise el vecio a ’na so cugnada : . — « Ah 1 vegnì quà, 
che adesso ve farò tuti signori. A ti: presto slarga la 
traversa soto ’l culo de sto cavalo e ti vedarà. » — 
Pò el dise : Ari ari, caga danari, E zò, sto cavalo el 
dà ’na gran cagada de merda,, e el ghe impenisse la 
traversa. Tuti sti so parenti, invelenai, i dise : — 
4c Metèlo in ospeal, cb’el xè mato. » — E i va via. 

E1 giorno drio, sto vedo el toma andar in serca de 
quel signor. El lo trova, e sto signor ghe dise: — 

« Oh, cossa gastu de novo? > — « Oh, el me lassa 
stir ! El cavalo m’à cagà un pochi de soldi per stra- 
da, e ph, co’ lo gò portà a casa, no ’l me n a fato 
altH. -7 « Eh! Eh! Cóme, come? Ghe Tastu dà a 
qualchedun ? > — « Sì, a quel osto solito. » — . « Ben I 
Gò cipio ! Ciapa adessò.: questo xè un saco che te., 
dago. Co’ ti gà bisogno de essar agiutà in ato de di- * 
sparaziou, dighe : Brononzio, salta fora. » — « Si, si- 
gnor, » — dise sto vecio. E ’l lo ringrazia, e el va via. 

’ Zà ch’el gaveva.un pochi de lombardi (1) in scar-’ 
sela, el va da 1’ osto solito: el magna e’ I bevè, e pò, ’ 
co’ ’l gà ben magnà e ben bevuo , el dise a 1’ osto' : 
— « Mi resto quà sta note, e vogio eh’ el me fazza 
el piasser de tegnirme sto saco ; ma no ’l ghe diga 
minga: Brononzio, salta fora, salo ! > - « No, no > 
dise. r osto , el staga quieto. »•. — El speta eh’ el ve- 
cio vaga a dormir, e pò el va a tor suzo ’l saco, e el 
ghe dise : Brononzio, salta fora. — « Oh, so’ quà ! » — 
dise Brononzio.'B el ghe dà tante pache, tante pa- 
che, in fin eh’ el lo gà copà. 

La matiua se desvegia ’l povaro vedo, e no ’l vede 
r osto. Varda de quà, varda de là , e ’l vede che i 
l’à copà. Alora el va per tuta Tostarla, el va in .scii- 
daria e ’l vede ’i .so cavalo , el varda su le tovagie 
e'I vede la so tovagia. — « Dunque, el^ dise, sto osto 
m‘’à inganà, e Brononzio Tà copà' > •— Là^ el buta. 
via ’l morto, el va a levar so mugier e tuti i so pa- 
' renti, e ’l se li gà menai tuti quanti ih sta osta ria, e 

(1) Alquanti centesimi. , . 

Puntata IV. ' 

i xè deventai tuti signori, ma da séno o minga pih 
da posta (l). E i xè restai quieti e tranquili, e cussi 
tè vero che: . 

Fin a la morte 
No se poi saver la so sorte. 


X. — LA BESTIA DE LE SETE TESTE. 

’Na volta ghe 'giera un pare e dò fioi: un toso e 
’na tosa. Sta tosa Y andava a pascolar per i campi 
co le oche e co le piegore. Unde un giorno ghe va un 
signor, e ’l ghe dise : — « Cessa fasta quà, fia mia ? 
Vustu vegnir co mi, che ti starà, ben e ti gavarà tute 
quelo che ti sa desidarar ?» — Arisponde la tosa : 
— « Mi no posso vegnir, parchè gè mio pare e mio. 
fra'lelo,' e bisogna che staga co lori. » — Ghe rispon- 
de sto signor : — « Zà che ti no ti poi vegnir, varda 
se ti poi trovar qualche altra regazza che vegna a 
servir da mi. » — E el ciapa su e ’l va via. 

Dunque sta tosa la va a casa, e co' la xè là, la ghe 
dise" a so pare : — « Voleu che ve diga ?... Ancuo 
me xè vegnuo un signor a dirme se volesse andar a 
servir da elo, e mi gè risposto che no vago in nessun 
logo, parchè gè mio pare e mio fradelo, e bisogna 
che staga co lori. E lu m' à risposto se gavesse qual- 
che altra regazza da meterghe a servir. » — So pare 
ghe risponde : — « No te n’ irapassar, fia mia; lassa 
eh ’l vaga e eh' el se toga chi '1 voi, basta che no ti 
vaghi' via ti co elo. > — La matina drio, torna quel 


(1) Non da burla. 

signor, e'I dise a sta tosa: — «Oh, so’qiiàl M’astu 
trovii qualcheduna ;cbe veglia a servir da mi ? » — 
E eia ghe risponde : — « Oh, sior ! No conosco nes- 
suna ! » — Alora lu el ghe dise : — « Vien via ti ! » 
— « Mi no I » — dise eia. — « Mi s'i, > — dise lu. Dun- 
que sì e no, lu tol su sta putela, e ’l se la porta 
via. 

Co* xè la sera, so pare no *1 vele pih la putela an- 
dar a casa ; el ciapa so fio, e ’l ghe dise : — « Caro 
ti, va a veder in campo se ti la vedi, che no la sia 
andada via co quel signor. » — Sto toso va in campo 
e no*l la vede, e*l trova le so piegore, e anca le so 
oche, sole. El se le tol suzo, e *1 va a casa, e *1 dise 
a so pare : — ’« Ah, pare I la xè scampada via. Sentì, 
pare ; mi vogio far tanto e caminar tanto infin che 
la trovo. Me dare ’na cavireta, e vi varò co *1 late de 
sta cavreta fin che la trovarò. » — So pare se mete 
in desparazion : — « Ah, cagni de fioi ! Me vol'e an- 
dar via tuti, e lassarme solo. » — Ma el toso no. ghe 
bada : ciapa la cavreta, e *1 va via. 

Carni n a, camina e camina, e *1 trova un prete. Sto 
prete ghe dise: — « In. dove vastu, putelo, co queìa 
cavreta?» — « El me lassa star, risponde el putelo, 
che gò da andar via per un afar. > — Risponde el 
prete : — « Ma questi no xè loghi da andar ; come 
vustu far a andar avanti? Se ti ti andarà, ti sarà 
morto. Senti, me vustu scollar mi ? » — « Sì, » — 
dise el toso. — « Ben ! Ciapa sti tre cani ; basta che 
no ti te desmenteghi el nome de tuti tre, e ti dame 
la to cavreta. » — Risponde el toso : — « La cavreta 
par mi xè el mio sostentamento, chè gò da viver del 
80 late. » — Ghe risponle el prete; — < Gnente, 

cìiè li gavarà loto quelo clie ti vorà da sii cani, ba- 
sta che ti te ricordi el nome quaudo che ti g'a biso- 
gno de qualcossa. » r- El putelo el dise: — < Ben ! 
El me li diga sti nomi 1 » -r E ’l prete ghe dise : — 
« Senti: questo se cìsLma, ^branaferój. sV &\tvo Via- 
patuti, e st* altro Questo è *l tempo che ti me agititi^ 
Questi xè i tre cani. » — 

Ab, ben I . 

Dunque sto prete va vìa, e resta sto putelo coi tre 
cani. Dise sto putelo : — « Oh, povaréto mi I Cossa 
gogio da tar, adesso, co sti tre cani ? Basta, andemo 
pur avanti I » — El camina, el camina, el camìna, e 
sti tre cani sempre insieme * co elo. Sto toso gaveva 
’na fame che mai più, eU dise: — <( Sbrana fero, 
Ciapatuti, Questo è 7 tempo che ti me agiuti ! Gò 
fame ! » — E sti tre cani scampa via, e ’l toso resta 
solo. — « Ah, el dise, povaréto mi ! Cossa gogio da 
far ? Adesso me buto quà in tera, e sarà quel ch'’:el 
9 iel vork 1 » . — Da là un poco de tempo, el vede vè- 
gnir i tre cani ; uno co ’na stagnada in boca, ’n’ altro 
co ’na sesta de pan, e quel’ altro che agiutava st’ al- 
tri per la fadiga. E là i pusa- sta roba da renio sto 
toso, e i se mete a magnar tuti insieme. Quando che 
i gà- ben magnà, i se leva suso e i camina, i càmi- 
na tanto e tanto fin che i .vedo ’na casa a la lontana, 
senza porte e senza scuri. — « Su sta casa, dise el 
toso, no ghe xè nessun’. » — El giera straco, e ’l se 
senta de fazza a sta casa. Là el sente ’na vose de 
una regazza che canta, e’I dise: — « Gnanca che' la 
tasse mia sorela, questa quà ! > — El se leva suzo 
e’I va da drio a sta casa per veder s’el vede sta 
regazza, e’I la vede sul balcon. — « Ah (el ghe dise), 

cagna de una sorelà,. ti xè. qiiàl Astu visto se t’ <> 
catài> — Ghe risponde so sbrela: — « Tasi, tasi, 
per carità ! Adesso te vegnarò a tor. » — La vien a 
tor sto so fradelo, e elo alora el va de suzo. Co’ i xè 
de suzo, eia ghe dise : — « Senti, fradelo mio : quel 
signor m’ à poi-tà via per forza, e mi gà bisognesto 
che vaga. Dunque, questo xè un signor in grande, 
e mi no me manca gnente, e mi stago ben quà. Se 
ti voi, fer mite anca, ti, e ti vedali che quel signor iì 
tegoarà. El xè solo, noi gà nessun, a una morte 
sua xè tuto mio. » — « Ben, ben ! dise el toso ; loghi- 
me sti tre cani, . , . metili via, . . . varda che i magna 
anca lori compagno de mi. > — La tol ’na ciave, e 
la li inciava s’ un magazen. Ghe dise so fradelo : — 
« Dàmele a mi quele ciave !» — E so sorela ghe le 
dà. In sto mentre se. sente sonar la campanela. — 
« Xè quà ’l paron, » — dise la tosa. Vien drente el 
paron, e, apena drente el dise : — « Ihm, ihm ! Che 
odor da cagnin !» — « Eh, signor, so’ quà, so’ quà. 
Xè vegnuo mio fradelo a trovarme, e adesso el lo 
vedarà. > — E ’l va in cusina, e 1 vede el toso. Sto 
toso ghe dise al paron ; — < Servitorsuo ! El scusa 
se so’ vegnuo a trovar mia sorela, parchè giera tanto 
che la mancava, e mi so’ vegnuo a trovarla, e gb 
caro aver sentio che la stA tanto ben. » — Quel si- 
gnor ghe n’à avuo a grato de tuto questo, e’I ghe 
dise : — « Bravo, bravo ! Se ti voi star anca ti quà, 
gè piasser. Impara pulito co to sorela; cussi ti la 
levarà de qualche peso. E ti, el dise a la tosa, com- 
pàgnilo indove xè la caneva del vin, cussi ógni giorno 
l’ andarà a torlo elo. » — Eco che la tosa ghe lo com- 
pagna. 

Adesso vien el bon ! 

' El giorno drio sto toso gaveva imparà dove che 
gìera la canova, e 'I xè anlà lu solo. Quando che 

è stà darente a la cineva, el tira fora el mazzo de 
le ciave, e *1 prova a verzar cO'^na clave: no la va 
ben ; el prova co ’n’altra ; manco che manco ; prova 
una, prova st’ altra : gnente ! Intanto el se iutardiga. 
El paron eh’ el vede che sto toso se intarliga, el se 
mete in sospoto de qualche tradimento : el tol suzo 
*na pistola, e ’i va da basso. El toso eh’ el lo vede 
vegnir co ’na pistola in man e sigando co quanto 
fià el gaveva in corpo, el se mete in paura granda. 
Cessa falò elo alora ? El cava da la scarsela la ciave 
dei tre cani, e Ih el siga anca lu: — « Shranafero, 
Ciapatutiy Questo è ’/ temj^o che ti me agititi! 
Magiìeio !» — E i tre cani s’ h magnh el paron. 

Eco che i dò fradei xò restai paroni de tute. Dise - 
la regaz/.a: — « El mio paron gierà fadà, e quando 
eh’ el bateva *na bachetinu, vegniva fora ogni cosa. 

Vardemo se trovemo sta bachetina. » Risponde 

el toso: — « Mi ho gò bisogno de bachetina, parchè 
gò i tre cani. » — « Adesso, dise la tosa, cessa ga- 
vemo da far de tanto ben? » — € Vestimose, dise 
el toso, da gran signori, .tolemo suzo un .pochi de 
soldi, e xè ben de giusto che andemo a. levar quel, 
povaro pare. » — E i se mete in viagio co i tre 
cani. 

Co’i xè su un serto log’o, i vede ’na sità vestia 
de negro, tapei negri per i balconi, e tuta la zente 
che fasseva un tumulto, e i dise va tuti : — < Povareta^ 
povareta ! Povara infelisse I » — Dise sto giovine a uh - 
osto : — < Per piasser, cossa ghe xè in sta sità ?» — 

Dise Tosto: — < Ah, el me lassa star.! Ogni ano de 
sto tempo deve morir una fia de sta sità, e st* ano 
ghe toca a la fia del re. » — « E come? » — dise 
sto giovine. Dise T osto : — « Eco, signor : bisogna 
che’l sapia che in sta sità ghe xè la bestia de le 
sete teste ; e parche no lì fazza strage de la zente, 
i deve darghe una fia da magnar. > — Dise el gio- 
vine : — < E no ghe sarave rimedio de salvar sta 
fia? » — Risponde Tosto: — «Magari, sior, che i ghe la 
darave per sposa volentiera a chi la podesse salvar! > 

— Dise sto giovine : — « Se la poi andar a vedar ? » 

— « Sì, signor : el vegna co mi ! » — E 1 lo mena 
in t* una spiagia del mar, in dove che ghe gìera un 
9 Ìrcolo tondo de aqua ; e la atorno ghe giera *na sca- 
linada granda, in dove^ ghe gierà tanto popolo per 
vedar sta regazza andar a la morte. Dise sto giovi- 
ne : — « Zà che se poi star quà, starò • quà anca 
mi. > -r- Dunque da là un pochi de momenti] el 
vede sta povara regazza acompagnada da la corte, 
vestia de negro, che scominzia a far i scalini per 
essai* magnada; A pian a pian T aqua fa un bovolo, 

e scominzia a vegnir fora Li prima testa de la be- ^ 
stia; pò la seconda,. pò la terza, e a poco a poco le - 
altre. Tuti i pianze. Quando che sto toso vede che 
la regazza xò in pericolo de morte, el se mete a si- 
gari -rr « Shranafero, Ciapatuti, Questo è H tempo che 
ti fne agiuti! Tronche le teste de qaela bestiai » — 

1 cani, ubidienti, trà un salto su T aqua, i tronca le 
teste, e i ghe le porta al so paron. E la ' giovine xè 
restada'libara. Alora sto toso ghe fa vedar al popolo 
come che adesso lu el vien' a essar el sposo de la fia 
del re, e pò el dise : — « Eoo, le sete teste ; ghe cavo 

le lengué e le fìieto drento in sta scatola. ». — Do-; 
po el dà la man a la *fia del re, e ’l ghe dise: — 
« Adesso no posso vegnir a casa, parchè devo andar 
subito via ; questo xè un anelo che int into te dago, 
e fra un pochi de giorni vegnarò. » — El s’à messo 
la scatola in scarsela del soratuto, e Tè andà in 
queros^aria dove ch’el giera andà prima. El ghe 
dise a T osto : -- < Àio visto se <so’ sta bon de salvar 
la regazza ? Eco : el varda ! Queste xb le sete lengue 
de la bestia, e questi xè i tre cani che V à maz- 
zada. » — -, 

In sta ostarla gbe giera un spazzaeamin, e 1* à 
voleste vedar ste sete lengue. El gioviue ghe l’ à 
mostrae, e pò el se 1’ à messe in Bearsela da novo. 
Da là un poco, el s' à cavà el soratuto, e '1 Tà tacà 
amn ciodo, e pò el s’à messo a tela a magnar co 
so sorela. Intanto cb’ el magnava e cb’ el discoreva, 
el spazzacamiu el cava dal soratuto la scatola, senza 
cb’ el toso, se n’ incorza, e 1 va via. El toso el gà 
magnà e ’l gà bevuo, e pò, tuta contento, el, va a 
casa de so pare. — « Semo quà, semo quà, dise i 
do fradei. Semo deventai signori immensi. » — « £ 
mi, pare (dise el toso), gò da sposar la ila del re. 
Bisogna ebe vegn'i via co mi, ebe vegnì via anca 
vu. » — 

• < 

Intanto ebe sto giovine fava viagio, el spazzacamiu 
s' à vestio pulito, s'* à ben governò, e pò el xè andà da 
la regina, e là cb’ el xè stà, el gbe . dise : — « So’ 
quà, so** 1 sposo, e eco quà le sete lengue. > — La 
giovine lo varda: gbe pareva e no gbe parevi cb’ el 
fosse elo, ma per el momento obe la lo gaveva visto, 
no la podeva saver ben s’ el giera veramente quelo. 

Ma so pare e so mare, da la contentezza,, i gii subi- 
to orJenk tre zorni de corte bandia, e al terzo gior- 
no el spazzacamin gk sposk sta fia del re. Intanto 
cbe i giera a pranzo, soni e gran s'^ciamazzo fava el 
popolo basso. Vien el giovine dai tre cani, e *1 sente 
tuto sto bordelo e sto ciazzo ; el diso a *na vilana : 

— « Cossk xè sta alegrezza? Parcbè la gk'sparagnà 
la morte ?» — Dise la vilana : — No, no ; parche 
la s’à maridk ! » — Dise el giovine : — E quando ? » 

— « Sta matina. » — « Ah, ben ! Qò. capio ! g5 
capio I » — E là, el core, e ’l core, e el va in palazzo 
co so so rei a, co so pare e co i tre cani, e 1 diman- 
da se xè permesso de andar avanti. I ghe dise : — 
< Avanti 1 » — Apena eh’ el xè drente in sala, el 
saluda tuti sti signori e ’l dimanda la parola. E i 

^ ghe dise: — « Ben, ch’el parla pur. » — E lu el 

va arente al sposo, e ’l ghe dise ; — « Xestu ti el 
sposo de sta giovine ?» — Questo ghe dise de si, e 
lu aldra ghe dise : — « Come gastu fato a deJiba- 
rar sta giovine? » — Tuti giera incantai. El dise ’l 
spazzacamin : — « Come che gè fato ? Eco quk le 
sete lengue. » — « Te digo come che ti gk fato 
a deliberarla : vogio saverlo !» — « Co quei tre cani 
là. » - < Ben ! Quando che ti ti xè quelo che 1’ k 
delibarada co sti tre cani, in presenzia de tuti sti si- 
, . gnori, ciama el nome de sti tre cani. » — El spaz- 

\ zacamin resta confuso, e noi ’l sa . cossa dir. Alora 

sto giovine conta tuta la storia a sti signori, e pò 
el dise « E sto sior che xè quk, xè stà quelo 
\ che m’ k robk la scatola. > ^ El spazzacamin diseva 

de no. Alora sto giovine el gk dimandk parmesso a 
sti signori de andar a ciamar quel’ osto che el gk 

i 



II. 

iDOstià subito le lengue, parchè el ghe lazza el 
coDfronto. Lori i gà dito de sì, e In lè andk a eia-* 
mar T osto, e Tosto gà fato el confronto, e cussi ' s' à 
visto la verità. Alora el giovine gà domandà al re el par- 
messo de lassar cb*el fazza quel ch*el voleva* la del 
spazzacamin, e el rè ga dito de sì, parchè el gà vi- 
sto sto ingano. El giovine presto el tel i sotre cani, 
e el dise : — « Sbranafero, Cia'gatutiy Questo è H 
tempo che ti me agiuti : magnèlo I » — E in presen- 
zia de luti stì signori, el spazzacamin Tè andà 
' magnà. - 

'Alora sto giovine el gà sposà la fia del re, e ’l 
s'à tolto in casa el pare e so sorela, e i gà sempre 
viveste in bona pase e in carità. — 


XI. — Eli MATO. ■ 

’Na volta gbe giera 'na mare e un fio, e sto fio el 
gaveva poco servelo. ’Na matina ghe dise sta mare a 
so fio: — « Levito suzo a bonora dimàn, che gavemo 
da far el pan. » — Sto fio, ubidiente, el se leva a bo- 
li ora, e i se mete luti do a far el pan. So mare la 
fa suzo i paneti, ma no la varda che i sia grandi o 
che i sia picoli. Ghe dise sto fio : — « Che picolo 
che gavè fato sto paneto, mare ! »' — « Oh, dise 
eia, no andar a vardar ti, fio, che i sia grandi o che 
i sia picoli ; che el proverbio dise : grandi e picoli, 
tuti gà da ’ndar a messa. » — « Ben, -ben !» — ' 
Dunqhe, fato sto pan, i lo mete sul concolo, el 
se mete el paoariol su le spale, e invesse de portar- 
lo al forno, el pensa a le parole che gaveva dito so 

mare, el va drente su ’na dosa che ghe giera sù la 
messa, e ’l dise ; — « Mia mare gà dito che, grandi 
e piceli, tuti gh da andar a messa. » — E ’l ciapa 
sti (panetì, e zò : butili tati in mezo de la ciesa. 
Dopo el va a casa da so mare, e ’l ghe dise : « Ma-, 

re, gò fato quel che m’ ave dito, saveu. » — « Bra- 
vo ! Gastu poi*tà el pan in forno ?» — « Oh, .mare, 
se gavessi visto I Tuti me variava. » — Dise so 
mare : — « Ti podevi anca ti butarghe qualche ocio 
adrio. » — Alora el dise : — « Spetè, spetè, che 
ghe butarò anca mi qualche ocio adrio. » — El va 
da basso in stala, e ’l ghe cava tati i oci a le bestie, 
el li mete drente su.’ un fazzolet) e ’l va in ciesa, e- 
de man in man che omeni e done i lo variava, el 
ghe buta i oci sul muso. Dopo el va a casa da so 
mare, e 1 ghe dise ; — « Mare, gò fato quel che m’a- 
vè dito. » — « Cossa gastu fato, fio mio ?» — Di- 
se el fio : — « Ciò, so’ aiidà in ciesa, e pò gò buta i 
oci sul muso a tuti quel che me variava. » — « Cos- 
sa xestu andh a far in ciesa ?» — « So’ andà a ve- 
dar se giera fìnia la messa, per ranciirar i paneti » 

— « Ah per carità 1 No ti 1’ à portà in forco el pan ? » 

— « Nò 1 No m’ ave dito yu, che, grandi e piceli, 
tuti i gà da andar a messa? Ve T ò dito, co’ so’ ve- 
gnuo a casa, che tati i me variava, e vu m’avè dito 
che ghe traga un odo adrio. E mi gò cavà i oci a 
tute le bestie che ghe xò in stali, e ghe li gò butai 
sul muso a chi me variava. » — « Ah, can de un 
b)Bo. Ti me fa morir. » — E da la passion del pan 
e de le bestie, sta mare s’ à malà. Amalà che la 
s’ à, la matina drio no la se poi movar dal leto. La 
tendeva a dir : — « Ah, per carità, un miedego 1 » 



— • -r Adesso, adesso, mare, .ve lo vago ciaraar, »- — 
E1 core a la spìzìaria, e per fiitalità el ghe ite cata 
imo. — « Ah, per carità, dotor, el vegna subito co 
mi, che gò mia mare che la xà tanto malada che no 
*i se poi pensar. > — Sto miedego, vedendo la di- 
sperazion de sto regazzo, el va a casa co elo. Dise 
el toso ; ~ « Mare, mare : eco quà el miedego. » 

— Ma eia giera tanto de mal, che no la podeva 
parlar. Sto miedego el ghe tasta el polso, e ’l dise : 

— « Oh, quanta debolezza che gà sta povara dona ! 
Da bravo, fio: tòte premura de governar to mare; 
varcla de farghe un brodo longo, longo, e daghene 
una squela ogni momento, parchè la gà bisogno de 
essir sostentala. » — < Eh, sissignor, sissignor. No 
’l gabia nessuna passion, chè mi farò Timpossibole. » 

— Co*|va via el miedego, el fio dise a so mare : — 
« Adesso vago a tor da farte un poco de brodo. » — 
El va al mercà, e ’l ghe compra 'na selega (1) ; pò 
el torna a casa, el tol ’na secia do aqua, - el mete 
su ’na stagnada, el pela sta selega^ e, co* bogie V a- 
qua, el ghe la mete drente. Alerà el speta che daga 
dò 0 tre bogi, pò el ghe. porta ’na squela de brodo 
a so mare. — « Ciapò, mare, st^ brodo, che deboto 
ve ne portarò de V altro. » — E tanto el ghe ne por- 
ta, iofinamente che *na squela no toca Y altra, par- 
siò, ’l dise va elo, che la fasse forza. El giorno adrio 
vien el miedego. — « Oh, come vaia quà sta mala- 
da ? » — « Eh, spero che la vaga ben. Gò dà tanto 
brodo gieri, e ancuo me par che la vagì mogio. » — 
« Invesse mi me par che la sia più debole ancuo. 


(l) Passar». 

Senti : sta dona gà bisogno de e^sar scaldada. Meti- 
ghe diversa roba cbe pesa adesso, chè la sua (1).» 

— « Eh, el staga quieto, signor, che farò quel eh’ el 
dise. » — El miedego. va via. Cessa fa sto toso ale- 
rà ? El ciapa le careghe, i comò e tute quelo che ' 
sé ritrovava in camara, e el ghe mòto adesso. Sta . . • 
povara dona no'h’ poJeva gnanca respirar.' Quando 

eh’ el gà visto che no Ja pòi più respirar, el .va a ; 
ciamar sto miedego ancora. — « Ah, dotor ! Llià ma- 
re xè de mal !» — « So’ quà, so’ quà, » — dise el 
miedego, e el core da la maiala. Là el ghe tasta el 
polso, e el la cala che la xò di prète. — «Sta do- 
na, el dise, gà bisogno de essar coufessada: slcurila. » . 

— Dunque sto miedego, vedendo che no ghe xò altro 
per elo, el tol su e ’l va via. El toso, luto premu- 
roso per assicurar so mare prima che la mora, presto 
presto el 1 1 veste, e, co’ la xò vestia, el la ciapa in 
brazzo, parchò no la gaveva gambe da caminar, e ’l 
la porla in ciesa. Co’ ’l xò stà in sta ciesa, el tol un 
scagno, el la senta in sto scagno, e pò el la liga, par- 
chò, povareta, no la giera gnanca bona de star su, e 
el la mete arente el confessionario del piovan. Alora 
el va in sacrestia, e el ghe dise al piovan eh’ el ghe 
fazza un gran piasser, eh’ el vaga a confessar sta pe- 
nitente, che xò tanto che la lo speta. Dise el piovan: 

—■« Adesso, fio, vegno. » Intanto eh’ el piovan se . ' 
parecia e vien fora da la sacrestia, el toso va a casa.’ 

— « Quà, el dise, no fasso griente ; tornarò quando 
' che là sarà confessada. » — Da là' un pocheto el pio- 
van vien fora, el va in confessionario, e el vede sta' 


(1) Sudi. 

dona tuta coverta, e, invesse de essar inzenocìada, el 
vede che la xè sentada. Sto prete, vedendo che no la 
se move, el bate el balconselo, ma gnente. Alora el 
^ise : — € Bzt, bzt, bzt ! . . Digo . . . vegnì quà . . . 
no me fe aspetar , che gò pressa. > Oh sì ! no la 
ghe risponde. Finamente, stufo de damar, el vien fora 
dal confessionario, el varda, e ’l vede che la xè mor- 
ta. Alora el serca el fio, e noi lo trova. — « In dove, 
el dise, s’*dlo cazzà? > — Intanto el fa un pochi de 
ziri, e da 'Ih un poco el lo vede vegnir. — « Oh, ser- 
vitorsuo, sior Piovan (dise el toso) ! Àio confessk mia 
mare? » — « Oh, cessa vustu che confessa? La xè mor- 
ta! » — Dise el toso : — « Ah , fiol d’ un can d* un 
piovan ! Ti xè sth ti quelo che me IVa fata morir; 
— E ti dài , e ti dài tante pache , e se no i ghe lo 
cava da le man, el lo copa. E. con questo el xè. andà 
via, e la fiaba la xè finia. 


XIL — LA PARZEMOLINA. 

’Na volta ghe giera marie e mugier, e sto marie 
el gavea ’na gran rabia co eia parchè no la fasseva 
mai fioi. Un giorno fra i altri passa ’na fada, e la 
vede sta signora in pergole. La dise sta fada : — 
« Signora, lame fazza la carità de darme un soldo! » 
•— ’ < Sì ! Co7no volè altro ! Ciapè. » — E la ghe dà 
sto soldo. Dise la fada : — « Grazie ! Ma cessa gala, 
signora, che me par che la sia un poco desturbada ? » 
— Risponde la signora : — « Ah, se savessi, fia,~ cossa 
che ghe xè in casa mia ! Ghe xè un inquietudine per- 
petua, parchè no fasso un fio; e mio mario sempre me 
maltrata. > — « Gnente ! La vedarà che fra un poco 

de tempo la restarà insinta. > — E la ringrazia da 
novo la signora del soldo che la g* à dà, e la va via. 

Adesso lassemo là sta signora. 

Dise la vecia, apena che la xè stada via : — € Ah, 
speta mi, adesso. Ti ti restarà gravia de sicuro, e mi 
vegnarò a star arente de ti senza che ti te n’ incorzi ; 
e quela bambina che ti farà, la sarà mia. » — Infati 
da là un poco de tempo la va a star de fazza al 
palazzo de sta signora, e la se parecia un belissimo 
orto, e, de fazza ai balconi, la semena *na gran va- 
nesa de parzemolo. La gà fato sta parte, parchà zà 
la saveva che a sta signora gaveva da vegnirghe vogia 
de sto parzemolo. 

Andemo, che sta signora xè gravia. Un giorno la 
va sul balcon, e la vede sta vanesa de parzemolo. — 
« Ah, che vogia, la dise, che gavarìa de magnar qua- 
tro fogie de quel pai*zemolo 1 > — La manda la ca- 
mariera, parche, par piasser, la ghe dasse quatro fo- 
gie de quel parzemolo, ma sta vecia ghe risponde : — 
< Oh, benedeta.v de quel parzemolo mi no ghe ne posso 
cavar. Che la me dimanda qualunque altra cosa, ma 
questo, no ! > — Sta cameriera, villa, torna da la 
signora, e la ghe dise che no xà possibile de poder- 
ghene aver, e che la vecia no la ghe ne voi dar. Dise 
el servitor : — < Andarò mi ! » — E1 va anca elo, 
e, senza che andemo avanti, ghe toca istesso. Sco- 
menzia la signora a star poco ben, e un giorno so 
mario ghe dise: — «Va ti, che, chissà, avedartein 
sto stato che la te lo. daga. » — Va la signora da sta 
vecia, ma no la .se n’ incorze che la giera quela de 
la carità, e la dise : — « Patrona, sala I Vorave che 
la me fasse el piasser de darme quatro fogie del 

so parzemolo. Stago tanto poco ben che mai, parchi 
gò** vogia de magnar sto parzemolo. » — * Dise sta 
vecia : — « La senta, benedeta : zà che la lo vo), mi 
sto parzemolo ghe lo darò ; ma a sto pato, che co’ la. 
so pntela la gavarà set’ ani, bisogna che la me la 
daga a mi. » — Sta signora, par paura de- morir,' e 
che le cose andasse malamente, la ghe dise de si. - 

Dunque dopo magnò sto parzemolo, ghe par .a la 
signora de respirar, e la sta subito ben. La va a 
casa, e la taso de quelo che gò dito sta vecia. Ma 
tuto el tempo de la gravianza la sospirava, a consi- 
darai* che de set’ ani la ghe doveva dar a' sta vecia 
laso putela. Da Taltra parte la se consolava, parche 
la‘ diseva che ghe voi tempo a set’ ani ; ma la giera- 
sempre in pensier. — « Finamente pò, la diseva, sarò 
quel che sarà. » — 

Vien el parto, la fa ’na fia, e sta fia scomenzia a 
veguir granda, e passa anca i set’ ani. Co’ xe-iu oa> 
ai set’ ani, sta vecia va a tersela, e sta signora biso- 
gna che la ghe la' renonzia. Sta vecia la la porta a 
casa, e, co’ la xè là, la ghe dise : « Ah, ti xè quò 

da mi, adesso ! No credar minga de vivai* sul bom- 
baso, come che ti gieri a casa tua, sastu? Bisogna 
che ti lavori e che ti fazzi tuti i servizi, parche no. 
gò nissun, e mi so’ vecia. »• — E la ghe fa far -’na* 
vita aspra a sta putela; t into aspra, che dopo un poco 
de tempo no la giera più quela de prima. Un giorno 
fra i altri, ghe dise la vecia a sta putela : — « Senti: 
mi vago via, e per tasca (!)• te dago da fregar el 
tarazzo de la mia camara, ma senza tocar gnen^. 


(]) Cómpito.. 

gnanca 'na carega. » — Sta putola par la paura la 
ghe dise de sì, e la veda, va via. Alora la putida sé 
mete a pianzer, a pianzer de alta vose. Per Diana, 
che passa de là ’nafada, e la ghe dimanda cossa che 
la gà, e parcossa che la pianze. Dise la tosa: — 

« Oh ! la me lassa star, che la mìa parona la m’ à 
(là da fregar sto tarazzo senza che tocagnente, gnanca 
’na carega. Come vorla che fazza ?» — Dise la fada : 
— -c Gnente, speta mi !» — E là, la bate la bacii e- 
tina, e la dise : — < Comando, comando, comando 
che sia fregà sto tarazzo in ordene, senza sporcar e 
tocar gnente. » — Sto tarazzo x'e stà frega, e sta 
' fada xè andada via. Vien a casa la veda, e la vede 
el tarazzo fregà pulito, e alora el giorno adrìo torna 
a ordenarghe a sta tosa de fregar i ,tarazzi de tuta 
la casa. Co' la xè andada via, torna la putela a pian- 
zer, e torna a passar ’na fada. — « Cossa gastu, pu • 
tela, che ti pianzi ? > — « Oh, la me lassa star, che 
la m’à lassà. da fregar tati i tarazzi de la casa, senza 
che sporca gnente, e toca gnanca 'na carega. » — 
La fada torna bater la bachetina, e là la ghe fi com- 
parir luto neto, 0 pò la va via. 

Continua - sla maledeta vecia a farghe far a sta ^ 
putela ’na vita da can; intanto passa dei ani, e sta 
putela deventa ’na belissima ragazza.. Un giorno, 
fra i "altri, va a star un re de- fazza ai so balconi. 
Sto * re co graziosità saluda sta ragazza, e ogni giorno-, 
el fa sta storia, ina sempre in scondon de la vecia. 
Intanto là ragazza ciapa piè co sto re, e vien che 
un giorno la ghe conta la so amara vita. Ghe dise 
elo: — « Tasi, tasi, che un giorno o P altro ti scam- 
parà via co mi, chè zà capisso che la xè ’na striga. » 

Puntata V. 

el se mete ia viagio, e*l va a casa. So mare ghe va 
incontro subito che la lo sente, la lo ciapa a brazz’a 
colo, e la ghe dise: — « Per carità, lassila star. y> — 
El re el va in camara da la sposa, e ’l ghe dise : — 
.« Dunque ti per la seconda volta ti gà fato ’na cagna? 
Mi no tegno sti disonori. » — Ma da le racomanda- 
zion che g’ à fato so mare, no ’l gaveva cuor de far- 
ghe gnente. E pò el dise : — « Ben ! Anca per sta 
volta te pardonOi Ma, atenti : un’ altra volta no te 
pardono de sicuro. > — 

Torna elo a fermarse un’ altro, poco de tempo, e 
torna sta giovine a restar insinta per la terza volta. 
Da là tanto tempo ghe vien ’n’ altra letara al re, e 
ghe toca anlar in Morea. El re va via, sì, ma co ’l 
cuor in man, e ’l ghe fa l’ istessa racomandazion a 
so mare, che, co’ la vien zò de parto, la ghe fazza 
saver subito cossa che la gà fato. ' 

Torna sta giovine a rivar al parto, é so mare, anca 
sta volti, manda a clamar sta fiola d’un can de co- 
mare-levatri9e. La vien sta bogia, la voi restar sola, 
e la dise a la sposa che la varda ben de no parlar, 
che la so vita la xe ne- le so man. Sta povara giovine 
ghe toci taser, e, spaventida come la giera, la fa 
anca sta volti ’na belissima bambina. Torna sta co* 
mare a butarla via, e torna el pescaor a rancurarla ; 
e cussi, senza andar avanti, torna la mire a scri- 
ver a so fio, e torna sto so fio a vegnir a casa. Apena 
rivà, ghe cove incontro so mare, c la lo prega che; 
per carità, el ghe lassa la vita, parchè, la. dise, la xè 
tanto bona, e parchè. no la ghe . n’ à colpa. Elo no 
ghe ne voi più saver, gnanca vederla ; ma per le pa- 
role de so marna, el ghe lassa la vita, ma el voi che 


• —so- 
la sia sarada solo la scafa (1). E1 gii fato questo, par- 
che, el dise, cussi poco la vive. Infati el 1’ à fata sa- 
rar soto la scafa, e la resta là. 

Sta povara giovine tuto el giorno no la fasseva che 
un lomento. La tegniva in scarsela un picolo pia volo, 
e la ghe dise va a sto piavoleto ; — « Ti te ricòrdi 
quela volta che giera putela, e che la mia marna 
m’ à messo a scuola, e che quela bruta vocia striga 
me ne fava tante ? » — E ’l piavoleto ghe rispondeva, 
parche el giera fadà: 

— «Me ricordo, e no me ricordo : 

Fa eh* el siel me lo ricorda. » — 

E eia : — « Te ricordistu el primo parto che gb fato, 
che gò fato un helissimo bambin, e che quela bruta 
vecia striga me 1’ à butà in canal ?» — ET piavolo 
ghe rispondeva: 

— < lile ricordo, e no me ricordo : 

Fa eh* el siel me lo ricorda. > *- 

El cogo, che giera sul fogher e *1 sentiva sto lemo, 
el core a ciamar subito So Maestà el Ke, e el ghe 
dise : — « Sacra Maestà Ee, no la xè minga morta, 
salo, la so sposa, parche se sente a far un serto lemo. » 
— Sto re el va vissin a la scafa, e anca elo el se mete 
a scottar, e *1 sente ’na vose che dise : — « Te ricor- 
distu el secondo parto: che gò fato *na belissima bam- 
bina, e che quela bruta vecia striga me V à butrda 
in canal ?» — ET piavoleto ghe rispondeva : 

— < Me ricordo, e no me ricordo : 

Fa eh* el siel me lo ricorda. » — 


(1) Scafa, larandino, sciacquatolo. 

E1 re scoltava tuto. Quando che V à capio, el dise : 

— «Ah, povaveto mi! Come xelo sto afar? Ciamè '/ 
subito i mureri che i la tii*a fora de quh. » — E ’l la 
fa subito cavar, e pò el la fa ben cambiar e ben netar, . 
e pò el ghe uise : — « Vien da mi, e contime come 
che xò sta cessa. » — E là, eia ghe cont i tuto, Dise 
el re : — . « E parcossa no dirmelo prima ?» — « Par- 
che quela vecia striga m’ à messo tanto in paura che 
. no podeva’mai parlar.» — Quando eh’ el g'a sentio 
che i so tre potei la ghe li gii butai in aqua. el fa 
ciamar quel pescaor che ghe stava de fazza, parsiò 
ch’el Tardasse s’ el podeva pescarghe ’na scatola, quela 
de r ultima bambina.- El pescaor ghe dise : — « A 
pian, signor, chò mi, el dise, che n’ ò ciapà tre in 
aqua; el me diga cossa che ghe giera drente, par veder 
se le xò quele. » - El re el giera tanto in convulso, 
che a pian a pian el favelava, e ’l ghe dise che la giera 
’na bambina. — «Ah, gò inteso, signor! Ma mi ghe 
n’ ò ciapà tre putei : dò ghe n’ ò de grandi, e uno 
apena nato. » — El re, la so sposa e la mare, co’ i 
gà scntio questo, i xè andai tuti in svenimento. Dopo 
un poco de tempo dise* el re : — « Portimeli quà tuti - 
tre,' chò ’l xò stà un tradimento che gò avuo. » — E 
là el ghe 'li -gà portai. Sto re el gà fato un belissimo 
regalo, ma grando, e ’l pescaor lo ringrazia, e pò el 
xò andà via. 

Per paura che la vecia striga la scampa via, no i 
se dava da cipir gnente ; ma da là un pocheti de 
giorni, el re gà mandà la so marna a casa de la vecia 
striga co ’na fintarla de dirghe che sta sposa gà mal; 
dunque starla ben ’na visita de la comare-levatrice. 

Sta comare capita subito, e la va su la camara de 

Puntata VI. ' • 

sta giovine, e la ghe fa a la eo marna el solito di- 
sorso.- Di^e la mania, tato co fintezza : — « Oh, prima 
che la la toca vogio vegnir in camara anca mi, sta 
volta. »* — « Oh, signora, mi no costumo. » — Ghe 
risponde la signora : — « Ve fai ò ben costumar. » — 
E xp ’na. vose forte la ’ciama so fio, e resta la striga 
in trapola. Là; i ciapu sta vecia, i la porta su ’ha corte 
granda che i gaveva, e co dei ^barii de pegola i la 
blusa. Man in man che sta miledeta ^ vecia se bra- 
sava, dal corpo ghe vegniva fora tute le so strigane, 
Eco che la vecia xè brusada. 

Alora el re, la sposa e la mare, contenti e felissi, . 
i ,gà viveste in pase e in carità; e, par bona memoria, 
ai so putei i gà fato metar sti tre nomi : al putelo, 

, Sipro, e a le putele: una Candia, e una Marea. - 


XVI. - LE TRE VEGIE. t ^ 

. " ' ' 

*'Xa volta ghe giera tre sorele, zovene tute tre : 

una gaveva Sessautas^te ani, una ghe n' aveva setaii- 
tasinque, e una glie n’ aveva nonaiitaquatro. Dunque 
ste tre tose gaveva ’ua casa co ' un bel pergole, e 
su sto pergole, a mezo, che giera un' buso che se 
vedeva la zente a passar. Quela de nonantaqua- 
tro ani la vede’ che passa un bel zovene ; se nie'.e 
subito in boca de la confetura de bon odor., e, intanto 
eh’ el passa soto sto pergole, la ghe spua adesso 
su ’ua man. Questo el sente sto odor soave, e ’l eli- 
se: — « Questa xè nome che qualche bela regazza 
che m’ à spuà. » — El va avanti un toco, e pò el se 
pensa de tonar indrio, e de sonar la campanela. Vicn 
fora una de ste tre tose, e la ghe dimanda cessa 


cV el voi.' E lu el ghe dise : — . < Per piasser, glie 
sarave "na regazza in sto palazzo?» — « Sipr si^ gi.e 
ne xè dd. > — E élo : — « La me lazza un piasser, la 
me mostra quela che m’ à- spuà su ’na man ! » — 
« Oh, la dise eia, no xò permesso.-., tut* altro. In sto 
palazzo se ns " che infin che no le xè maridae, no le 
se poi vedar. » — E elo, che zà el se imaginava che 
la fusse tanto bela, a'h scallà tanto la' testa eh* el 
gà dito : — « Tanto è, e tanto^ basta : la ,vogio spo- 
sar senza vedarla. > — Dunque el ghe dise a sta vecia: 
^ < Adesso andarò da mia mare, e ghe contarò che 
gò visto 'na belissima giovine, é che me >ogio spo* 
sar co eia. » — El va a casa da so mare, e T ghe 
conta tuto. So mare ghe risponde : — «Oh, caro fio, 
varda come òhe ti fa, ch'e no ti gahi qualche ingano ; 
mi sol ■’na dona in età, e contemplo ben le cose avan- 
ti, de fa*le. '>'— E lu ghe risponde : — « Tanto e, e 
. tànto^vogio. Parola de re no torna piu in Irlo, e mi 
vogio sposarla » •— Dunque T tonrna a casa de sta 
zovene, e’ ’l sona la cimpanela e, ’l va sii. Co’ ’l xè, 
de suzo, el vede ' la solita veda e T ghe dise : — 
« In grazia, xeli eia so nona ? » — ‘ < Si pò, si pò : 
mi so’ ;SO nona. » « Zà che h xè so nona, 

dise elo, la me fazzi el piasser de far me mostrar, al- 
manco un déo de qu-.da regazza. » — « Oh, per ancuc, 
no. Bisogna eh’ el vegnà dimaii. » — E lu el la. sa- 
luda, e ’l va via. < 

« * 
A-pena eh’ el xè sta via, la veda l’ à fato far un' 

deo de guanto coumongia fìnti. ^ ^ ‘ 

Lu, da tinto desiderio eh’ el giveva de vedar sti 
deo de la tosa, no ’l vedeva l’ora che passasse la no- 
te. Finimente vien giorno, e la prest) ’l se veste, e 

’l core .da eia. ,— =• « Patrona ’l dise a la vecia ; so’ 
quà, so’ vcgnuo a veder sto deo de la mia sposa. » — ' 
— « Si, si — la dise eia — subito, subito el lo vedarh. 
par sto buso de la porta, ma no per altro. > ~ E là. 
per sto buso de la porta la tosa mete fora sto deo. 
Elo vede eh’ el xè un belissimo deo, e ’l ghe dà un 
baso, e pò el ghe mete un anelo de diamanti. Furioso, 
come eh’ el giera, el dise a sta vecia : — < Eco ; la 
savarà, nona, che mi vogio sposarla a la presta, e no 
vogio spetar tanto. » — Dise eia : — « Per sposarla, 
s** el voi, anca diman. » — Dise elo : — « Ben I E mi, 
parola da re, diman la sposo.» ~ Zà-i giera signori 
immensi, e no ghe mancava gnente ; dunque U giorno 
drio sto re el va a sposarla, e st’ altre do.zovenete 
parecia sta sposa,- e le mete tute in ordene. Va sto 
re, e ’l ghe dise : — « So’ quà, nona. » — << El se fer- 
ma un momento, dise eia, che adesso la vignarà com- 
pagnada. > — Alora le dò vecie le ciapa soto brazzo 
st’ altra, e coverta co sete veli le la porta fora de la 
cainara, e una de ste dò dise al re ; ~ « El se ricor- 
da ben, che infin che no ’l va in leto, no xè permesso 
de vedarla. » — Dunque i va in ciesa, ,e i se ìnarida. 
Dopo mandai, sto re desiclara de andar a pranzo, ma 
la solita vecia no permete : — « Parchè, la dise, la 
sposa no xè usa. a questo. » — El re bisogna ch’el 
tasa ; ma noi vedeva l’ ora de andar in leto, se no 
altro per vedar la so sposa. Vieii sera, e le dò vecie 
poi-ta la sposa in camàra, e le la despogia, e le la 
mete .in leto. Dopo va in camara el re, e la nona ghe 
1-' compagna. Quando eh* el re s’à despogià, sta ve- 
■ eia ghe porta via la luse ; ma lu presto impizza ’n’ al- 
tra luse, e ’l varda ben sta so sposa, e ’l vede sto 

bruto spetacolo d’ una veda gi-inza. E1 se spaventa, 
e ’l se’invelena in t’ una tal maniera, cb’ el la dapa 
(le veemenza < e ’l la buta fora del balcon. Soto sto 
balcon glie giera ’na vida. In t’ el slanziarla che lu 
gà fatò fora - del balcon, sta vecia la s’à tacà co la 
camisa s’ .un palo de sta vida', e la xè restada Ih co '1 
colo scoverto pararia. 

Per Diana, che ghe passa a vissin tre fade. Le varJa 
in alto, e le vede tacà a sto palo quel bruto spetacolo 
de vecia- meza mia, e le se mete tanto a ridar e tanto 
a ridar, che finamente ghe doleva i fianchi. Dopo che 
le gà ben e ben ridesto, dise una' de ste fade : — « Za 
che la n’ à fato tanto ridar, bisogna adesso che ghe 
demo un compenso. » — Le altre dise de sì, e alora 
la prima de ste fade la (lise : — '« Comando, comando, 
che ti gribi da vegnir la più bela giovine che se possa 
vedar co do oci. » — St’ altra fada la dise : — ’ « Co- 
• mando, comando, comando che ti gabi da aver un 
belissimo sposo, eh’ el t’ abia da amar e da voler 
ben. » — E la terza ghe dise : — « Comando, comando 
che ti gabi da esser ’na signora finche ti vivi. » ~ E 
ste tre fade va via. 

Apena che xè vegnuo giorno, sto re el dise : — 
' « Speta che vogio vedar sto bnito spetacolo che gò 
-butà via gieri de sera. » — El verze el bakon, e ’l 
vede ’na belissimi giovine tacada a un palo. Alora 
el se mete in una grandissima desparazion, e ’l dise : 
— « Oh, povareto mi ; cossa gogio fato !» — No /I 
saveva come far per'ciaparla : finamente el tira via 
un niziol dal leto, el ghe lo buta, chè la se taca: 
el se la tira" su dal balcon, e ’l se la porta in leto. 
Alora, tuto contento da ’na parte e despiassente da 

’n’ altra, el va in leto anca In, e ’l ghe' dimanda tanto 
compatimento, , e che la gabia.da perdonar la mala 
grazia eh’ el gà fato. Eia ghe perdona, e i stà là in 
bona compagnia! Co’ xè da là un poco de tempo, va in 
camara la nona a dimunda'-ghe se i voi gnent?. Dise 
’l re : — « Avanti, avanti. » — Eia va drente,' e la 
vede ’na belissima giovino in leto. Dise sta giovine: 

— € Clementina, portime el cafè»>> — Su 1’ ato me- 
demo' sta vecia tase, per no far bisibigUo, e la ghe 
porta el cafè, senza verzar boca, Sicome che le spose 
per oto giorni no le se poi mover de casa quà in 
Venezia, almanco qnele che gà sesto, dunque ’l r> > 

I * 

co’ xè ’na serta ora, el se veste e ’l va via ; e la sposa 
resta in leto. Dise la Clementina alor.i a so sorela : 

— Coinè xela, che ti.xè deventida cussi giovine ? » 

— Dise là sposa: — « Tasi, 'tasi, per carità! Sastu 
come che gò fato ? M** ò f.to pianar. » — << Dime, dime 
da chi, - che me fdzzo pianar 'anca mi'. > Dise la 
sposa : — « Dal marangon. > — Sta vecia core dabasso 
da sto marangon e la ghe dise : — « Màrangoii, deme ‘ 
‘’napianada. » — LI m.irangou ghe risponde : — « Oh, 
per dia; cossa vorla che ghe daga hia pianada, per 
morir ?» — « No pensèj dise la vecia ; no pensò, vu. 

— Ma elo,‘ gneate. Alora.sta' vecia la dise : « Ve 

dago un talare. * — Questo * che sente ei tàtaro^ el 
dise : — < Destireve quà, che ve' ne d igo anca dò, se 
volò. » — Là, la se destira s’ un banco, e lu scominzia 

‘a pianarghò.’na ganassa. Questa la sente dolor, e la 
sig». Dise elo: — « Come xela quà? Co’ sighò, no 
femo gnente. » — E eia la se volta da st’ altra parte, 
e lu el ghe dà ’n’ altra pianada in st’ altra ganassa, 
Alerai dal dolor grando, 1’ angossa la ghe xè andada. 

aJ cuor, e, la vocia xe audada in malora. De st’ altra 
no se gà sonilo mai che fìn clie la gabU fato : s’ àia 
negà, s’ àia copà, s* àia scanàj xela morta sul so loto, 
0 in dove, no s’ à podesto mai saver. 

^ la sposa CUSSI la xè restada sola in casa co ’l so 
sposo, e la gà godeste sempre ’na felissità granda. 


XVIL -r- EL RE DE fava! 

' ‘ • i 

* * 

’Na -volta ghe giera un vecio, e sto veoio gaveva 
tre tose. Un giorno, fra i altri, la più picela de ste 
tose ciama so pare in camara, e la ghe dise cussi 
eh’ el vaga dal Ke de Fava a dimandarghe s’ el la 
voi per sposa. Sto povaro vecio ghe dise : — « Ti 
voi che mi vaga, ma come vusto che fa^za, che no 
so’ mai stà ? > — Eia ghe risponde : — < Tanto è, .e 
tanto basta : vói che li ubidissi e che ti vaghi. » — 
,'Alora questo se mete in viagio per andar,, e el di- 
manda, .parche no ’l saveva, in dove eh’ el stava, e i ‘ 
ghe insegna infin eh’ el cata el palazzo de, sto ret. 
Là el ghe dise : - « Servìtor suo. Sacra Maestà Ee. » 

— E ’l re el ghe dise : — « Cessa vustu da m-, bon 
vecio ? > — Elo ghe dise eh’ el gà ’na fi a la xè 

. assae inamoiada in elo, e che la lo. voi per sposo. E 
elo ghe risponde : — » « Come mai pèrla ess-r inaino- 
radà de mi, che no la m’ à<mai visto nè conossuo? » 

— Dise sto vecio;.— «La xè là- che la se copa,.dal 
piànzer,. e no la ghe ne poi più. » — El re risponde ; 

— « Questo xè un fazzoleto bianco ; tute le lagreme 
che la le meta quà drente. » — , 

Adesso sto povaro vecio vien via co sto fazzoleto 
. eh’ el re gaveva dà, e ’l va e casa. La tosa la giera 

sul balcon, e, co’ la -vede sto so pare, la ghe diman- 
da s ’el gà qualche bona nova da dargbe. Elo gbe 
‘ risponde che' la se poi meter el so cuor tranquiìo, 
che zà el re.no gaveva idea de eia, e pò el gbe dise : 
— « Gò dito anca che ti te copi dal pianzer, e lu el 
- m’ à dà sto fazzoleto bianco, che ti gbe meti drente 
le to lagreme. » — Eia gbe risponde : . — < Ben,-, co’ 
sarà passà tre o quatrò giorni, ti tornarà andar. » — 
Dopo passà sii tre o quatro giorni, la gbe dise a so 
pare':. « Vogio che ti torni ancora a ’ndar, e che 
ti gbe dighì che me mazzo o che me pico se lu no ’l 
me voi per sposa. » — Alora sto vocio el va, e 
’l torni ancora a saludar so Maestà, e ’lghe dise: 
« Sacra . Maestà. Re; el me fazza la gran carità de. 
sposar mia fìa, parche, se- de no, el velarà un gran 
spetacolo de eia. > — Elo gbe risponde : — « Varda- 
quanti bei ritrati che gò, e quante bele giqvini- che 
gò, e gnanca una no me comoda. » — Dise el vedo : 
— ' « E la m’ à anca dito che gbe diga che, se no ’l 
la sposa, 0 che la se mazza o che la se pica. » — 
Alora, sto re gbe dà ’l coitelo e anca el saon co ’l 
spogo, e ’l gbe dise ; — « Questo xò ’l cortelo se la 
la voi mazzarse ; e questo x'e- ’l saon e ’l spago, se 
la voi picarse. » — 

E sto povaro vedo ciapa su e ’l va casa ; e 1 à el 
va da sta so fia, e ’l gbe conta tute quelo- eh’ el re 
gà dito, e ’i dise : — < E pò ’l m* à dà . sta roba,- e 
’l m’à dito che questo xè ’l cortelo, se ti te voi 
mazzar ; e che questo, xè ’l saon è ’l spago se ti voi 
picarte. » — Eia gbe dise : — < Spetaremò altri tre o 
quatro giorni, e pò, papà, ti tornarà ’ndar. > — 

' Dopo passà' il tre o quatro giorni, sta tosa dise a so 

pare:^ — « Papàf vói che ti torni ancora andar ; e no 
star veguir via co’ no ’l te^dise de si. > — Sto povaro 
vecio no ’l voleva piti andar, pirchè'— el dise — el 
m’à zà dito de.no tute do le volte; ma eia la 'ghe 
d'se: — «Valà, che ti vedarà che sta volta el te 
dise de si. » — E sto vecio torna ancora andar, e là 
eì saluda sto re. el se ghe buta in zenocion e ’l 
ghe dise : — « El me fazza sta carità granda, el toga 
mia fia par sposa ; no ’E me diga de no, parchò sta 
povara tosa la xè fora de eia. » — E elo ghe rispon- 
de : — « Su su, bon vecio ; e, parchè ti me fa - pecà 
e per la tanta strada che ti gà fato, te dirò de si. 
Ma ■ senti, prima, cossa che to tìa gà da far. Tre 
conche bisogna- che la parecia: una de aqua e late, 
una de late, e una de aqua rose. E ‘ questo xè el 
gran de fava.; che, quando la voi parlar con mi,'- la 
vegnà al balcon e la verza sto gran* de fava; e mi 
ghe capitarò. » — ... 

Ah, ben. 

Co’ ’l gà dito questo, sto vecio el ' va a casa più 
contento. Sta so fia no la vedeva Y ora ch’^el capi- 
tasse; finamente la vede eh’ el ghe capita a casa, e' 
la ghe core -incontro, e la ghe dise : — « Papà . mio, 
cossa t’àlo dito ?» — E elo ghe dise : — «rEl m‘‘à dito 
de si: ma bisogna che ti fazzi sta cosa eh’ el m’ à 
dito, che ti ghe parecia tre conche: una de 'aqua e 
late, una de late, e st’ altra de aqua rose ; e quando 
che ti voi parlar co elo, che ti verzi sto gran de fa- 
va. » — .Alora eia, presto, manda a tor el late -per far- 
ghe l’aqua e late; e pò de Paltro late, e pò l’aqua 
ro:e, e la ghe parecia le so tre conche piene. E pò, 
da la bramosità de parlar co ’l so sposo, la va al 

balcon, e Ik la verze sto gran de fava ; e la lo vede 
à svolando da lontan ch’el vegntva incontro a eia. E 
elo svola drento in camara par sto. balcon, e- '1 va 
drénto in te la conci -de aqua e lai e per sguaratàrse, 
e pò el core drento in te la conca del late, e pò in 
qnela de aqua rose. E pò vien suzo el più bel giovine, 
che mai; e i se fa Tamor. Eia ghe dise s’el xè con-' 
tento, e la el ghe risponde ch'el xè contentissimo. Do- 
po, co' i xè stai stufi dei so amorosamenti, lu. el gù 
dà la felisse-note, e-1 xè andà via, istesso, svolando 
fora del balcon. 

Adesso lassemo star eia, e andemo da le so sor eie, 

Quando che ste so sorele gà visto che st’ altra no la 
vien mai fora de qnela camara, e che. la xe ciusa 
drento, dise la più granda: — «Cessa che ghe sia. 
che la.xè sempre sarada in camara? > — Ghe ‘rispon- 
de la mezana : — « Parchè la gà el re de Fava che la - 
ghe fa. l’amor. » — Dise ■ la granda : « Aspetemo 

che la vaga a messa, e pò andaremo a vedar cossa 
che la gà in camara. » — Vien che sta giovine la in- 
eiava^sta porta, e la va a messa. Alora ste so sorele 
sforza li porti, e le la verze; e le va drento. Là, le 
' vede che, ghe xè parecià ste tre conche, e le se dise: 
questa xè la corica che se buia el re per sguaratarse. 
Dise la più granda': — < Andemo da basso in maga- 
zen, che ghe xè tanti veri roti, e* ghe ne met iremo 
drento un pochi per parte de ste tre conche ; e, quan- 
do che l’andarà drento per sguaratarse, ghe andarà 
drento sti veri, e '1 se tagìarà tuto el corpo; » — E 
cussi le f.i, e quando che le gà messi sti veri in te 
le conche, le gà sarà la porta de sta camara, e le fa 
vedar tut’ altro. Vien a casa la sorela, la va in ca- 


mara e la voi parlar co '1 so sposo. Alora la verze el 
^balcoD, e pò la verze el gran de fava; e subito la lo 
vede da lontm cb’el vien co le ,brazzie averte per vo- ‘ 
lerla abrazziar. EIo 'svola [drenlo nel balcon, e ’l se 
buta ne la conca de Taqua e late, e se gbe impianta tuti 
sti veri par el corpo ; el torna a 'ndar su quela de late 
e pò dopo su quela de Taqua rose, e tuti sti veri se ghe 
impianta sul so corpo. Co’ ’l s’à issò suzo'de la conca 
de aqua rose, el svola' via. Alora eia la se but i al 
alcoli, e la vede tuto un strisso de sangue per tuto 
dove' cb’ el svolava. La se’ volta', e la vede che le tre - 
conche xè piene de sangue, e la se mete- a. dir : — 

« So’stada tradia, so’stada tralia. » — Ciama so pare 
in camarà, e la ghe dise che eia xè stada tradia da 
so sorele, e che adesso la voi andar via, e la voi an- 
dar a vedar se la poi libarar el so sposo. Infati la 
•\a via, e co’ la gà fato tanta gran strada, la se ritrova 
■'de essai* in un -bosco. Là la vede una picola caseta 
co ’jia portesina; la batò sti portesina, e la sente -una 
vose che la dise : — « Seu cristiani ? Eia ghe ri-' 
sponde : — « Sì. ». — Alora i verze la porta, e eia vede 
-un sant) aremito. Dise .sto remito: — « Benedeta, in 
che man che ti xè .vegnua ? deboto vien le- strighe ' 
.che te poi strigar. > — Disè eh : € Padre, gò da 
’ndar dal re.de Fava ch’el sarà àmalà. » — Ghe dise ^ 
sto remito,: — « Mi no ghe ne sò. Fate su quel al- 
bore, che deboto vien le strighe e qualcossa ti savarà. 
Se ti vorrà qualcossa, dopo, ti vegnarà da, mi che te 
darò. » — Co’ la xè su de l’albqro, la sente un gran 
eussuro, e la. sente a dir : semo quà, eh ! semo qua, 
eh ! E tute ste strighe le core, e le se senta in tera 
fra mezo sto bosco, e le se mete a dir ; hzotaman-. 

ca ! Tndove xè andada sta maledeta de sta zeta ! E 
una la dise — « Ecola quà, ecola quà che la vien in 
quà. > — Dise un’ altra : — « Ciò, maledeta zeta, in 
dove xestu stada ? » — Ghe risponde sta zota : — 

« Taso, che adesso ve contarò. Ma aspetè un momen- 
to, che scoria sti albori par yedar se ghO' xe nissun. » 

— Sta povava regàzza sth salda e dura per no cascar 
abasso. Dopo che la li gà scorlai, sta zota la* ghe dise . 
a le so compagne ; — « Voleu che ve ne conta una ? 
E1 re de Fava ghe manca do ore parche el mora. » 

— Ghe dise un’altra striga : — « Cessa gàio vuo, che ' 
el xè per morir ?» — Alerà la zota ghe risponde : — 

« Cazza, el gaveva ’na sposa, e sta sposa gà messo 
drente i veri ne In tre conche, e i se gà impiantà 
in t’el so corpo. » — La dise ’n’altra striga : — « Ghe 
sarave gnente per poderlo libarar? » — La zela ghe di- 
se : — « Xè assae difissile. » — Dise ’n’ altra striga 

— « Cessa ghe vorave?» -r Dise la zota:'— « Sentì 
cessa che ghe voi. Ghe voi che se mazzemo una de' ^ 
nualtre, e rancurar el so sangue emetarlo su ’na pi- 
gnatela, e pò mazzar un de sti colombi che svola, e 
metnr quel sangue assieme col nostro. E pò; la dise» 
quando 'che tuto sto sangue xè drente unito, scal- 
darlo, e co sto sangue onzer tuto el corpo del re- 
Ghe voi ancora ’n’altra cosa. Soto sta pierà che vedè, 
ghe xè ’na fiasca co de l’aqua. Se is a suso sta .pierà 
se tol suzo ’na botiglia de sta aqua, se ghe s’cianza 
tuta sta aqua adesso, e ghe vegnarà fora tuti sti veri, 

c in sinque minuti ve lo dago san e salvo. > — 
Adesso ste strighe le magna e le beve insih che le 
se imbriaga, e itifin che le xè strache , e le se buta 
a dormir. , . - • 

Sta giovine che la vede che le dorme, a pian e bel 
belo la vien abasso de l’alboro. Alora la baie là porta 
de sto santo romito , e lu ghe dise : — ‘ « Cossa vu- 
stu ? » — E la ghe dise ; — « Padre, ghe xè stà una 
de ste strighe che gà dito questo e questo, » — e la 
ghe conta tuto'quelo che gà dito la- zoii, Elo alora 
, el dise : — « Ciapa, questa xb ’na pignatela , e que- 
sto xè ’l cortelo, e questa xò la botiglia, e se ti gà 
coragio, vaio a far. » — Questo intanto el ciapa un 
colombo, e mazzilo, e caviglie quel sangue, e metile 
drento su ’na pignatela. 

De tute quante le strighe che ghe giera, no la sa- 
veva sta regazza chi mazzar ; finamente la mazza la 
zòta, quela che gà parlà , e la rancura el so sangue, 
e la lo mete drento su sta pignatela. Dopo la tira 
suso la pierà, la cata el fiasco ? co V aqua, e la tol su 
’na botiglia de sta aqua. 

Andemo, che la va da sto romito, e la ghe” dise che 
la gà fatò tuto quanto. Dise el romito : — < Ben, ben. 
Adesso, questo xè un vestito da miedego ; ' vestite e 
va. » — Alora eia se veste da miedego, la va via e 
la riva a la, porta del re de h’ava. Là, el dimanda a 
le guardie che i lo lassa passar, eh’ el va par vedar 
de salvar el re. Le guardie no ghe permete, ' parche 
(le dise) zà no ghe xò più altro par elo. Sto miedego 
torna a dir eh’ el voi- passar, parche par cosa sicura 
lu el lo guarirà. A forza de dir e de far, finamente 
la passa e la va de suzo. Subito ghe va incontro la 
mare de sto re, o la ghe dise: — < Miedego mio, se 
elo xè bon de salvar mio fio, el montarà in trono, e 
ghe darò la mia corona. » r- « So’ vegnuo, dise el 
miedego, a posta da lontan, e vogio libararlo. » — El 



^ ^ 4 * 

va m' cusiiia, el mete al fogo la so pigoatela, e pò el 
va ÌQ carnai* i de sto re, eh* el giera per andarsene e 
ghe mancava pochi minuti per morir, e là el, va al 
leto,’e a la presta el io onze co sto sangue per tato 
el so corpo, e po el ciapa la botiglia de sta aqua e ’l 
ghe la buta tuta sul so corpo. Alerà ghe sorte foi-a 
tuti i veri, e in (?inque minuti lu el ghe lo gà d'a san 
e salvo. Dise el re ; — « Eco, miedegp, la mia corona? 
mi ghe la vogio metar in testa. » — El miedego ri- 
sponde : — « Come xela stala. Sacra Maestà Ke, ch*eb 
gà avudo sta bagatela de fiagelo?^ — Dise’l re : — 

« Per ’na sposa che mi gaveya. Ghe andava a far Ta- 
mor, e eia la m’ à parecià le tre conche ,de aqua e 
late, de late, e de aqua de. rose, e la gà messo i veri; 
e quando che so’ andà drente in ste conche, me li gò 
tuti impiantai nel mio corpo. » — Dise el miedego: -r' 
« Star a vèdar se la xò stada proprio la .so sposa a 
farghe- sto tradimento ! E no podarave invese essai* 
stà qualchidun altro?» — « Xe impossibile, dise èl 
re, parchè drente in te la so camara nissun andava. » 
— « E cosa faravelo, elise el miedego, se adesso el la 
gavesse ne le; so man? » — Ghe risponde, el re: — 

< Co un coitelo la mazziravè. » — Dise el miedego: — 

< El gà proprio rason, parchè, se xè vero ^ che la gà 
fato cussi, no la se merita altro che la morte.» — . 

Adesso sto miedego el dise de voler andar via; ma 
la mare del re là dise : — « No, no ! No .sarà mai dito 
vero che, dopo' eh’ el gà salvà la vita a mio fio, el 
vaga via. Quà el ghe xè, e quà vogio eh! el resta;. e* 
par lar parola glié g’ ò dà, vogio che la mia corona glie . 
vegua in testa de elo. » — « Mi, d se el miedegò", no 
vogio altro, che una cosa sola. » — Sta mare ghe ri 



spon le : — << E1 comanda pur, dotor ; el diga pur quel 
ch’el voi. » — « Mi, dise elo, vogio che i cola do monee, 
e eh' el re fazza su sta palma de la man el mio nome 
e ’l mio cognome, e su st’ altra mau el so nome e ’l 
so cognome. >> — El re gii subito scrito el nome e co- . 
gnome de elo, e anca el nome e-’l cognome suo. Alora 
el miedego dise : — € Adesso vago a far visite, e pò 
tornarò a vegnir. > — Lh i lo saluda, e lu va via. 

Questo se mete in viagio, e ’l va a casa sua. 

Co’ la x'e rivada a case, la va drento in te la so 
camara, la buta via 1’ aqua e ’l late che ghe gìera 
drento in te le tre conche, e pb la ghe mete altro late 
e aqua neta, altro late e altra aqua rose, e pb ,la va 
al balcon, e la verze el gran de fava. El re ch’el sente 
' ch’ol so cuor se ghe verze, tol suzo el stilo e ’l core 
incontro a eia co ’l stilo in mau per volerla amizzar. 
Questa che vede sto stilo, issa suzo le db man, e ’l re 
*1 vede el nome e cognome suo, e ’l nome e il cogno- 
me de. eia. Alora eLciapa el stilo, e butilo in.tera. 
Dopo ’l va drento per el bìleon e ’l se sguarata su ste 
tre conche ; e pb el ciapa sta sposa a brazz’ a colo, e 
’l ghe dise: — « Se ti xe stada quela che m ’ h fato tanto 
mal, ti xb stada anca quela che m* à delibar^. » — 
Eia ghe risponde : r- < 'No so’ stada minga- mi, so’ 
stada tradia da mie sorele. »’ — Dise elo : — « Ben : 
quando la x'e cussi, vien subito a casa da i mii geni- 
tori, che se sposaremo. » — Co’ la x'e a casa de st> 

, re, la ghe conta tuto a sti genitori, e la ghe mostra 
ancorai le do man co i s) nomi e cognomi; e alora 
i genitori i la cìapà, i la basa e i la struca, e là i se 
marìda e i fa le nozze. E i dò sposi i s’ à voleste 
sempre un ben de vit i. 

XVIII. — EL. RE BUEON. ' 

9 

’Na volta gbe' giera 'na mare che gaveva tre fie, 
e ste tre fie scapinava calze. So ' mire ghe dise im 
giorno — : « Quela che andarà a portar suzo ste calze, 
andarà a radici. » — Unde el giorno addo la tosa 
più grand a la va a portar su le calze, “e pò la va a 
radici. E la vede un bel radicio gran-io , e la va per 
cavarlo , e sto ra licio ghe dise : — « Lassiine star, 
chè so’ el re Bufon ! » — Eia, co’ la gà sentìo sto ra- 
dicio a parlar, la g'a ciapù paura e la' xè andada a 
casa, e la gà dito a so marna : — « Oh, quanta paura 
che gò ciapà ! So’ andada per despicar un radicio , e 
sto radicio el m’ à dito ; lassime star, che so’ ’l re 
Bufoni » — Dise la mezana « Doman toearà a 
mi a portar su. ste calze, e cussi vardarò se xè vero 
che ste erbe parla. » — Co’ xè stà el giorno drio, xè 
andà la mezana a radici, e, quando che la giera per 
cavarghene uno , la sente sto radicio che dise : — 
< Lassime star, che so’ ’l re Bufon 1 » — Anca que- 
sta gà ciapà paura, e la xè andada a c.isi, e la gà 
contà a so mare che anca eia la gà sentìo un radicio 
a parlar. Dise la picela : — « Doman me toca a mi , 
eh ! Voi proprio vedar se xè vero che ste erbe parla. » 
— Co’ xè ’l giorno drio , va la picela a radici , e la 
ghe ne vede uno belo, grande, e la va per cavarlo, e 
la sente sto radicio che dise : — « Lassime star, chè 
so’ el re Bufon. » — Dise sta tosa: 

— « 0 re Bufon, o da bufonar. 

Ti xè un radicio, te voi cavar. > — 

E in quel mentre che la lo cava , la tera là la in^ 

giote, e sta tosa la se ritrova in un belissimo palaz- 
zo. Sto palazzo giera tuto ben foruio ; gbe giera bele 
sale e bele camare, e tuto el so bi?ogno , ma no ghe 
giera nissun, e sta tosa la se vede là sola. Co’ giera 
per ‘■magnar, la vedeva ’ha tola pareciada per dò per- ' 
soue, e la magnava eia, e la vedeva che se svoJava ’l 
piato de st’ altra, ma non la vedeva nissun che ma- 
gnasse. Co’ la giera per andar in leto, la sentiva che 
uno montava, ma no la lo vedeva ; la sentiva uno che 
respirava e che ronchizava e eh’ el fava tuto, ma no la 
vedeva nissun. Dopo tanto tempo che la gierà là, la 
s’ a stufa e la gà dito un giorno , co’ la giera a tola . 
chie la rnagnava : — « Cossa che pagava ve a ’ndar a 
casa mia! Qavaria caro vedar miamare e le mie so- 

rele, che xè tanto tempo che no le vedo. » — E la 

sente ’na vose che ghe rispon !e : — <? Mi te lasso 
andar a casa tua ; basta che dopo ti torni, e te lasso 
tempo se lese giorni ; e se no ti vien», tempo dei se- 
dese giorni, no ti rivi più tempo. > — Alora eia la 
xè andada a casa de sta so mare, e la ghe conta che 
quando che la gà spicà sto radicio , la tera la la gà 
ingioila, e che la s’ à trovà s’ un più bel palazzo che 
se possa vedar co oci, e che là la xè servia e rive- 

ria ; che la magna ben e che la beve megio ; che no 

ghe manca gnente , e che, co’ la xè in leto, la sente 
a montar uno , e co’ la magna la vede svodarse el 
piato de uno, ma che no la vede mai la persona, e mai 
nissun. E pò la dise : — « Dopo tanto tempo che 
giera là, gò dito che giera stufa, e che gavarìa caro 
a vedar -mia marna e mie sorele, e ’na vose m’ à dito» 
che la me lassa sedese giorni de tempo. > — So ma- 
re ghe dise : — « Se no sarà sedese , sarà disdoto ; 

Puntata VII. 

intanto, zà che ti xè quh\ pensemo a star in bona 
compagnia. » — Xe passai i sedese e anca i disisete 
giorni e anca i disdoto, e sti regazza no giera an- 
cora tornada in sto palazzo. Co’ xè stè passà i di- 
sdoto giorni, la t)l su e la va a cavar el ralicio, e 
sto radicio ghe dise : — « Lassime star., che so’ el 
re Bufon !» — E eia ghe dise : 

— « 0 re Bufon, o da bufonar. 

Ti xè un radicio, te voi cavar.» — 

Dise el radicio : — « Adesso no xè più tempo che ti 
me cavi ; xè passè i sedese giorni che t’ aveva dit o 
mi. » — E alora el gè butà ’na buia , e ’l gè dito : 

— « Va infin che camina sta baia, e camina anca ti. » 

— La gè caminà sempre adrìo de sta baia ; ma sta 
baia sempre andava avanti, e eia sempre adrìo, fina- 
mente che sta baia s’ è termà a ’na porta de un pa- 
lazzo. Eia se ritrovava stanca, e la s’ è sentè su ’na 
pierà che giera là, e a star sentada, straca come che 
ia giera, la gè ciapè sono su la porta de sto palazzo. 

Va le damigele a verzar i balconi de sto palazzo, 
e le vede sta giovine che dorme. Subito le va a sve- 
giar sta giovine, e le ghe dimanda cossa che la fa 
là. Eia la ghe dise che la giera straca da tanto che 
la gè caminà, e che la gè ciapè !sono ; e la ghe dise 
che le ghe fassa sto piasser de rancurarla in qualche 
logo, parchè no la savarave indove andar, e la giera 
stufa de star là. Lo re gè fato pecè sta giovine, e le 
gè dà ’na camara, che la staga là giorno e note ; e 
le la tegniva nascostamente, parchè la parona no 
vegnisse a saverlo, parchè la gaveva dito a le so da- 
migele che no la voleva nissun foresto in casa, e che 

se le far^ la carità a qualchedun, le andarà a tagio 
de testa. 

Sta damigele, rancurà che le gk sta giovine, le la 
mete su ’na stanza vissin a ’na sala, in dove che ghe 
giera ’na lampeda in mezo. 

Ogni note, co’ giera el boto de la meza note, uno 
intrava in sta sala, e ’l fava sto discorso a sta lani- 
peda, e ’l ghe diseva : 

— « Lampeda mia d’ arzente, stupin d’ oro : 
Boi-mela o vdgiela la mia signora? » — 

E la lampe la ghe rispondeva: 

— < Intrate, intrate, in bona ora; 

La xk in camara che la dorme sola. » — 

E elo intrava in sta camara, e 1’ andava al leto de 
eia, e là el ghe dava dei basì, e pò l’ andava vìa. 

Vien la quia che sta giovine ghe vien mal da par- 
torir, e la fa un putelo. Le damigele le giera fora 
de lore da la paura che la parona vegnisse a saverlo; 
ma le se dà coragio, e le governa sto putelo, e le 
dise : sarà quel che sarà. 

La note adrio le damigele le sente ’na vose a la 
cuna de sto putelo che ghe canti la nana, e ghe dise : 

— « Fa la nana, bel bambin ; 

Se to nona lo savesse, : 

In fasse d’ oro t’ infassarìa ; 

Fa la nana, anima mia. 

Se i gali no cantasse, 

Se le campane no sonasse. 

Mi con ti me ne stana; 

Fa la nana, vita mia. > — 

E tuta la note se sentiva sta vose che cantava cus- 

scorsi, ghe giera un putelo, e sto putelo gà sentìo- 
tuto. Dopo un poco de tempo, sto putelo xè andà in 
orto del piovan, el s à sentà sul figher, e là ’l s’ à 
messo a cantar: . 

. ' — « Me ne caute e me ne ride, 

Mi, sentà su ste fighe; 

E mio pare gà robà *na vacia . ~ 

■ Al piovan don Fedrighe {!),» — 

Sto piovan el giera su la so camara, e ’l gà semtìo 
tuto. El ciama sto putelo, e ’l ghe dise : « Te pago 

un bel vestito novo, se diman in pulpito ti disi quelo 
chi ti gà dito adesso. » — Sto putelo ghe dise de sì, 
e’I va via. . ‘ 

Co’ ’l xè stà a casa, el gà contà a so mare e a so 
pare eh’ el piovan el ghe torà un vestito novo, basta 
eh’ el ghe canta in pulpito sta canzon • 

• Me ne cante e me ne ride, . 

Mi, sentà su ste fighe ; 

E mio pare gà robà ’na vacia 
Al piovan don Fedrighe. 

Ghe dise so pare : — « Varte (2), mato ! Invesse 
de un vestito, el te ne pagarà dò, se, invesse de sta 
canzon, ti ghe disi questa che te digo mi. E là, el 
ghe dise quel eh* el gà da dir. 

Co* xè el zorno drio, giera de domenega, el piovan 
va in pulpito a predicar, e, co’ 1* à finia sta predica, 
el dise : r— « Adesso,' popolò mio, scoltè quel che dise 
sto putelo ; scoltè, chè la xè la santa inossenzia che 
parla, e ricordeve che tuto quelo che sto putelo ’l dise 

(1) Le parole del canto sono ad imitazione, del dialetto friulano. 

<?) Varte, guardati.. . ' _ .. 

xè vero. Da bravo, el mio popolo, seoltè ! » — Infati 
sta zente se mete co la boca verta e co tanto de recie 
a scottar; e sto putelo se mete a dir: 

— « Me ne cante e me ne ride, 

Mi, sentà su ste figbe; 

Le penitente de don Fedrigbe, 

Tute gravie, seto (1) mia mare. 

Che xè gravia de mio pare. » — 

Alora un sussuro maledeto i gà fato in c'esa. I s’ à 
messo a sigar ; e, chi à dito : — « Copdmolo, scane^ 
molo ; > — chi : — « Vien zò dal pulpito, sor fiol d’ un 
can ; » — e chi : — « Bogia, cauagia. » — Insoma V a- 
far el s' à fato serio ; e '1 piovan, se no ’l se la mocava, 
el sana stà morto. 


(1) éieto, eccetto. 

* Altre Fiabe che dallo stesso raccoglitore probabilmente 
verranno pubblicate in un secondo volumetto: 


L’amor de le tre naranze: — Bianca come la ne 

